Социум // Даталар\nБик аҙ ҡалған ветерандарыбыҙға сәскәләр\nИртәгә - Бөйөк Еңеү Көнө. 65 йыл элек һуңғы оло һуғыш тамамланған. Беҙ "ҡыҙыу нөктәләр" һәм ядро ҡоралы заманында йәшәйбеҙ, шулай ҙа илебеҙгә 1941-1945 йылдарҙа күрергә яҙған ҡот осҡос фажиғә, бәхетебеҙгә, башҡаса ҡабатланманы. Әлеге ваҡыттағы сағыу еңеүҙәр - тыныслыҡ ҡаҙаныштары, - хәҙер беҙ башҡа илдәр менән иҡтисад, экология өлкәләрендә, йәшәү кимәле һәм сифат мәсьәләләре буйынса, шул иҫәптән еңеүҙәр даими булып торған спортта ярышабыҙ һәм хеҙмәттәшлек итәбеҙ.\nБөгөн "БАШвестЪ" Башҡортостандың билдәле спортсыларынан илебеҙ 9 майҙа билдәләйәсәк байрам һәм онотоу мөмкин булмаған алыҫта ҡалған һуғыш тураһындағы уйҙары менән уртаҡлашыуын һораны.\nИрек Зарипов, дүрт тапҡыр Паралимпия уйындары чемпионы, дүрт тапҡыр донъя кубогы чемпионы, биатлон һәм саңғы уҙыштары буйынса донъя чемпионаттарында күп тапҡыр призер булған кеше:\n- Мин әлеге мәлдә республиканың Салауат районындағы шифаханала дауаланам. 9 майҙа бында ветерандарҙы ҡотлаясаҡтар, мин дә был тантанала ҡатнашырға йыйынам.\nМинең өсөн бик мөһим байрам был. Бөйөк байрам. Атай-олатайҙарыбыҙ һуғышта ҡатнашҡан, мохтажлыҡ кисергән, беҙ тыныслыҡта йәшәһен өсөн һәләк булған. Беҙ уларға барыһы өсөн дә рәхмәтле булырға тейешбеҙ.\nУл Еңеүҙән һуң күп ваҡыт үткән. Ҡартатайҙарым һуғышта ҡатнашҡанмы, әллә производствола тир түккәнме - быныһын аныҡ ҡына белмәйем. Әммә ул ваҡытта берәү ҙә һуғыштан ситтә ҡалмаған, шуға күрә улар ҙа үҙ өлөшөн индергәндер, тип уйлайым.\nНияз Фәйзуллин, бокс буйынса иң ҙур ауырлыҡ категорияһында Рәсәй чемпионы, 2008 йылғы донъя кубогының бронза призеры, күп тапҡыр халыҡ-ара турнирҙарҙа еңеүсе:\n- Был көнгә бик йылы ҡараштамын, илебеҙҙе фашист илбаҫарҙарынан һаҡлап алып ҡалған ҡартатай һәм өләсәйҙәр менән ныҡ ғорурланам. Башҡаларҙыҡы кеүек үк, минең ҡартатайым да һуғышты үткән. Ул мин бәләкәй саҡта уҡ мәрхүм булған.\nӘле беҙ Рәсәй йыйылма командаһы менән Кисловодскиҙа сборҙа, быйыл йәй Мәскәүҙә Бөйөк Ватан һуғышында Еңеүҙең 65 йыллығына арнап үткәреләсәк Европа чемпионатына әҙерләнәбеҙ. Ата-бабаларыбыҙ хөрмәтенә еңеү яулар өсөн унда эләгергә теләйем. 9 майҙа ғәҙәти күнекмә көнө көтөлә. Ниндәйҙер махсус тантаналар билдәләнмәй.\nМаксим Чудов, Олимпиаданың бронза призеры, биатлон буйынса күп тапҡыр донъя чемпионы:\n- Был байрам тураһында һөйләр алдынан тәүҙә ветерандарҙы хәтергә алырға кәрәк. Һеҙҙең гәзит аша ветерандарҙы ҡотларға теләйем һәм дәүләт менән йәмғиәттең улар тураһында күберәк хәстәрлек күрергә тейешлеген һыҙыҡ өҫтөнә алғым килә. Иғтибар бүлергә, ярҙам итергә, һүҙҙәр менән генә сикләнмәйенсә, эш башҡарырға кәрәк, ҡоро вәғәҙә бирергә түгел. Шул саҡта йәшәүе лә күпкә күңеллерәк булыр ине. Уларға бит ниндәйҙер ваҡлыҡтар ҙа шатлыҡ килтерә. Улар тураһында һәр ваҡыт хәтерҙә тоторға һәм ярҙамдан өҙмәҫкә. Был кешеләр беҙҙең матур йәшәүебеҙ өсөн байтаҡ көсөн, сәләмәтлеген, күбеһе - ғүмерен биргән.\nМинең ҡартатайҙарым да һуғышта ҡатнашҡан. Кәләшемдең өләсәһе Ленинград блокадаһын үткән һәм әле лә иҫән. 9 майҙа беҙ Ырымбурҙа булабыҙ һәм уны мотлаҡ ҡотларға йыйынабыҙ.\nСпортты заман һуғышы тип әйтеп буламы?.. Юҡ! Спорт - ул тамаша. Ә һуғыш - ҡурҡыныс фажиғә, һәм унда айырым халыҡтарҙы ҡырыу һәм ҡол итеү тураһында һүҙ алып барылған. Беҙ, биатлонсылар, йүгерә һәм ата беләбеҙ, итальяндар, австриялылар, поляк, немец, француздар менән ярышабыҙ. Ләкин был бөтөнләй икенсе нәмә. Ярышыу мөмкин булған хәл. Иртәгә һуғыш башлана ҡалһа, мин дә мотлаҡ мылтыҡ менән сафҡа баҫасаҡмын. Һеҙ ҙә баҫасаҡһығыҙ бит, шулаймы?\nАндрей Сидякин, хоккей буйынса Рәсәй чемпионы:\n- Мин 9 май байрамына ҡарата тәрән тойғолар кисерәм. Был көндө ғаилә менән Мәскәүҙә Еңеү Парадын ҡараясаҡбыҙ һәм һуңынан паркка ял итергә сығасаҡбыҙ. Бар ветерандарҙы тәбрикләп, уларға иң тәүҙә һаулыҡ теләргә ине. Үҙемдең ҡартатайым да яуҙа ҡатнашҡан, артиллерист булып бар һуғышты үткән. Мин бик бәләкәй саҡта уҡ вафат булған. Уның менән һуғыш тураһында һөйләшергә өлгөрмәнем. Хәйер, бер таныш ветераным да ҡалманы хәҙер...\nӘле илдәр араһында спортта ярышыу ғына барлығына, һуғыш булмауына бик шатмын. Башҡа төрлөһө булырға тейеш түгел. Йыйылма команда егеттәренең фекерен ҡеүәтләйем, 9 майҙа һәм, ғөмүмән, чемпионатта мотлаҡ еңергә кәрәк. Бер байрам булғанда бик һәйбәт, ә спортсылар еңһә, йәнә шатлыҡ өҫтәләсәк.\nЕвгений Вайцеховский, донъя чемпионы, ике тапҡыр Европа чемпионы, ҡаяға менеү спортында күп тапҡыр донъя кубогын яулаусы:\n- 9 майҙа Өфөлә булам. Ғәҙәттә, был көндө ҡалала булғанда һәр ваҡыт урамға сығам һәм ветерандарға сәскәләр таратам. Уларға матур кәйеф бүләк итә алғаныма үҙем дә ҙур ҡәнәғәтләнеү кисерәм.\nБашҡа Рәсәй ғаиләләре кеүек үк, минең ғаиләмә лә һуғыш ҡағылған. Өләсәйем Украинанан, ҡарт ҡартатайымдың һуғыш ғәрәсәтен үтеүен аныҡ беләм. Мәктәптә китап уҡырға яратманым, ә бына һуғыш тураһында уҡыным.\nВетерандарға иң яҡшы теләктәр генә теләйем. Ихтирам итәм был кешеләрҙе. Улар хәҙер бик аҙ ҡалды...


Браконьерҙар таңда йөрөй » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эй ултыра балыҡсы... » Браконьерҙар таңда йөрөй\nБраконьерҙар таңда йөрөй 18.05.2016 // Эй ултыра балыҡсы...\nТаң саҡ һыҙыла башлағанда дүрт кеше катерға ултырҙыҡ: фоторәссам Нәсих Хәлисов, дәүләт инспекцияһы хеҙмәткәре Александр Деньгин, 1-се разрядлы белгес Анатолий Петров. Һыуыҡ. Ағиҙел ярҙарынан сыҡҡан. Тап ошо мәлдә һыу ятҡылыҡтарында браконьерҙар йәнләнә башлай ҙа инде, сөнки ыуылдырыҡ сәскән ваҡытта балыҡ тотоу күпкә еңел. Бары тик уның юлдарын белергә кәрәк.\n– Беҙ базанан сығып китеү менән, шымсылар браконьерҙарға шылтыратып та ҡуя. Килеп еткәндә, улар ауҙарын йәшереп, үҙҙәре ҡасып өлгөргән була. Йылға буйындағы һәр ауылда тиерлек шымсылары бар. Ҡыҙғанысҡа ҡаршы, бөгөн браконьерҙар беҙгә ҡарағанда күпкә яҡшыраҡ йыһазландырылған, уларҙың катерҙары ла заманса, – тип уфтана инспектор Александр Николаевич.\nУл был хеҙмәттә ике тиҫтә йыл самаһы эшләй. Тәжрибәләренә, тойомлау һәләттәренә һоҡланмау мөмкин түгел. Тәү ҡарашҡа Өфө районының Ҡыҙылъяр ауылы эргәһендәге ҡултыҡта иғтибарҙы йәлеп итерлек бер нәмә лә юҡ ине. Моторҙы һүндереп, яйлап ҡына ярға табан йөҙәбеҙ. Инспекторҙарҙың “бесәй” тигән инструменттары бар. Шуны сығарып, һыуҙың төбөн “сапсый” башланылар. Был урында бер түгел өс ау таптыҡ. Ҡыҙғанысҡа ҡаршы, эләккән балыҡтары күптән үлгән, еҫләнә башлаған ине. Браконьерҙар үҙҙәре үк ауҙы ҡайҙа ҡуйғандарын онотҡан, күрәһең. Шуныһы үкенесле – эре-эре ағасъяңаҡ (жерех) ошо тирәләге тымыҡ урынға ыуылдырыҡ сәсергә юлланған булған. Сама менән әйткәндә, балыҡтарҙың ауырлығы ике-өс килограмм. Нисек кенә булмаһын, уларҙы йыйып алдыҡ. Ауҙарҙың береһендә генә ике ҙур табан балыҡ тере ине. Уларын ысҡындырып, һыуға ебәрҙек. Моғайын, был юлы иҫән ҡалғас, икенсеһендә ауға эләкмәҫтәр. Ауҙарҙы ла бөкләп йыйып ҡуйҙыҡ. Инспекторҙар һәр аҙымды видеокамераға төшөрөп тора, сөнки һуңынан уларға отчет бирергә кәрәк.\n– Был ерҙә ау торғанын ҡайҙан белдегеҙ һуң? – тип һорайым, аптырап.\n– Ағастың ботағы һелкенеп тора ине бит! – тип яуапланылар.\nБына ни тиклем иғтибарлы булырға кәрәк!\nАртабан йөҙәбеҙ. Ҡыҙылъярҙы үткәс, һоҡланғыс күренеш асыла – Тоҙлотау. Тәбиғәт ҡомартҡылары исемлегенә ингән ул. Алыҫтан ҡарағанда һоҡланып туймаҫлыҡ: ҡаяның ҡатламдары буйынса ерҙең барлыҡҡа килеүен ғалимдар тап ошо урында өйрәнгән. Ҡая Башҡортостан һәм Рәсәйҙең фән әһелдәрен генә түгел, сит ил ғалимдарын да ғәйәт ҡыҙыҡһындыра икән. Шуныһы ҡыҙғаныс: тәбиғәткә һаҡһыҙ ҡарайбыҙ – һәйкәл булһынмы ул, ауыл күле йә быуаһы булһынмы... Эргә-тирәһе сүп-сарға күмелә. Айырыуса ҡар иреү менән умырзаяларҙан алда сүп-сар өйөмдәре ҡалҡып сыға бит! Тоҙлотауҙың аҫты ла сүпкә тулған. Пластик шешәләр, полиэтилен ҡапсыҡтар, ҡороған ағас ботаҡтары һәм тағы ла башҡа һыймаҫлыҡ әйберҙәрҙән бында сүп утрауы барлыҡҡа килгән! Әйткәндәй, был урында балыҡ тотоу бөтөнләй тыйылған. Шуға ҡарамаҫтан, браконьерҙар ау һалған да инде. Моғайын, беҙҙән саҡ ҡына иртәрәк үткәндәрҙер. Ауҙарына бер балыҡ та эләгеп өлгөрмәгән. Яйланмаларын йыйып алдыҡ. Ҡыйбатлы ғына, намыҫ менән эшләнгән. Шуға ҡарамаҫтан, уны ла инспекторҙар утҡа ташлаясаҡ.\nБлаговещен ҡалаһына тиклем барып еттек. Бәхеткә күрә, браконьерҙарҙы тап итеп булманы. Әлбиттә, беҙҙең ҡыҙыҡһыныу көслө ине. Законды боҙған кешенең нисек аҡланырын, тотҡан балығының нисә һумға барып баҫырын күрге килде. Хатта, рейд тамамланғас, бер аҙ кәйеф тә төшкәйне. Һуңынан, хис-тойғо бер аҙ баҫылғас, “Инспекторҙарҙың бер көнөнөң тыныс үтеүе– һәйбәт һөҙөмтә бит”, – тип ҡыуандыҡ.\nТәртип һаҡсыларының аһ-зарын да гәзит битенә төшөргө килә. 2007 йылда үткәрелгән ҡыҫҡартыуҙар һөҙөмтәһендә, хеҙмәткәрҙәр һаны ике тапҡырға тиерлек кәмегән. Вәкәләттәрҙең дә күпселеге Һамар идаралығына күскән. Инспекторҙар көн һайын иртән рейдҡа юллана. Эске эштәр министрлығы менән тығыҙ бәйләнештә эшләйҙәр, ул-был хәл була ҡалһа, үҙҙәрен яҡлау өсөн ҡоралдары ла юҡ. Һәр браконьер йәһәт кенә үҙенең ғәйебен танып, штраф һалғанды тыныс ҡына көтөп тормай бит! Рейд өсөн бүленгән яғыулыҡ күләме тураһында һөйләүе лә оят. Көн һайын сығыуға иҫәпләп бүлһәң, көнөнә ни бары бер стакан бензин тура килә. Ә бит рейд һайын яҡынса 60-80 литр сарыф ителә. Идаралыҡҡа был осраҡта битараф булмаған балыҡсылар ярҙам ҡулы һуҙа. Уларҙың йәмәғәт ойошмалары браконьерҙарға ҡаршы сығыш яһай. Ҡайһы саҡта бергәләп рейдҡа сығалар, йышыраҡ бензин менән тәьмин итәләр. “Ни өсөн?” тип һораусылар ҙа булыр. Яуап ябай ғына: йылға һәм күлдәрҙә ау аҙыраҡ булған һайын, ҡармаҡҡа эләккән балыҡтар һаны ла арта. Анатолий Петров быларҙы һөйләп, уфтанып ҡына ҡуйҙы.\n– Хәҙер күптәр, балыҡ юҡ йылғаларға балыҡ ебәрергә кәрәк, тип борсола. Ә мин иһә, киреһенсә, бөтөн көстө булғанды һаҡлап алып ҡалыуға йүнәлтергә кәрәк тип уйлайым. Әлегә браконьерҙарға ҡаршы көрәшебеҙ әллә ни һөҙөмтә бирмәй, сөнки уларҙың аппаратураһы ла, кәмәләре лә күпкә ҡеүәтлерәк. Теләгән хәлдә лә, тиҙлекте сәғәтенә 60 – 70 километрға еткерһәк тә, браконьерҙың яңы моторлы кәмәһен ҡыуып етә алмаясаҡбыҙ, – тине ул.\nБыл осраҡта уның менән килешмәү мөмкин түгел.\n– Хәбәрселәрҙе сенсациялар ҡыҙыҡһындыра. Был юлы рейд тыныс ҡына үтте. Көҙ етә башлаһа, йәнә осрашырбыҙ, – тип оҙатып ҡалды беҙҙе инспекторҙар.


“Көсһөҙ” заттың көслө яҡтары » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Көсһөҙ” заттың көслө яҡтары\n“Көсһөҙ” заттың көслө яҡтары 08.03.2019 // Йәмғиәт\nҠатын-ҡыҙға “көсһөҙ” зат тип ҡарау беҙҙә күптән ҡалыплашҡан. Ғәмәлдә хәл нисек? Статистиканан күренеүенсә, ир-ат сәләмәтлеге хаҡында әллә ни уйланмай ҙа, уны хәстәрләмәй ҙә. Йәшәү көсө тураһында ла ҡыҙыҡһынмай.\nРәсәйҙә ҡатын-ҡыҙҙың 80 проценты үҙенең кәүҙә ауырлығы, тән матурлығы тураһында борсолһа, ир-аттың ни бары 16 проценты ғына артыҡ килограмдарҙан ҡотолоу хаҡында уйлана. Шулай булғас, кем көслө һуң? Әйҙәгеҙ, ҡайһы бер факттарҙы сағыштырып ҡарайыҡ.\nҠатын-ҡыҙ торттағы күберәк шәмде өрөп һүндерә ала, сөнки уларҙың үпкәһе ир-аттыҡына ҡарағанда яҡшыраҡ эшләй. “Аҫыл зат” йөрәк-ҡан тамырҙары сиренә бирешеп бармай. Белгестәрҙең әйтеүенсә, улар ғаиләһе, туған-тыумасаһы, дуҫ-иштәре менән тығыҙ бәйләнештә, ҡатнашып йәшәй, шуға күрә ныҡлы социаль бәйләнештәр ғүмерҙең оҙайлылығын да арттыра. Был хәл тормош тарафынан иҫбатланған.\nҠатын-ҡыҙҙа ауыртыу сиге юғарыраҡ. Был хәл бер ниндәй ҙә ғилми тикшеренеүҙәр менән раҫланмаған. Әммә табиптар бер һүҙҙән шуны раҫлай: “аҫыл зат”ҡа экстремаль стрестарҙы һәм бала тапҡанда ауыртыныуҙарҙы кисерергә тура килә, шуға күрә улар түҙемлерәк тә, сыныҡҡаныраҡ та.\nБаш һәм тамаҡ яман шеше уларҙы урап үтә. Статистиканан күренеүенсә, ир-ат ауыҙ ҡыуышлығы йәки йотҡолоҡ яман шешенә ҡатын-ҡыҙ менән сағыштырғанда өс тапҡырға күберәк юлыға. Ҡыҙыл үңәс яман шеше осрағында был нисбәт тағы ла юғарыраҡ, сөнки ир-аттың сәләмәтлеге хаҡында уйлап тормай, тәмәке тартыу, алкоголь менән мауығыуы билдәле.\nҠатын-ҡыҙҙың еҫ һиҙеү һәләте яҡшыраҡ. Был ғәжәп тә түгел, юҡҡа ғына хуш еҫле шәм, һабын йәки хушбуйҙар аҫыл зат өсөн тәғәйенләнмәгән бит. Белгестәр әйтеүенсә, ҡатын-ҡыҙҙа еҫ һиҙеү күҙәнәктәре көслө зат менән сағыштырғанда 50 процентҡа күберәк. Сәбәбен әлегә аңлатыусылар юҡ.\nҠатын-ҡыҙҙың хәтере яҡшыраҡ.\nҒилми тикшеренеүҙәр һөҙөмтәһендә ҡатын-ҡыҙҙың хәтерләү һәләтенең яҡшы булыуын иҫбатлағандар. Ә ир-аттың онотоусанлығы, хәтерһеҙлеге күптәргә мәғлүм.\nИсточник: Woman advice.ru сайтынан\nРеспублика етәксеһенән – яҡшы баһа 19.03.2019 // Йәмғиәт\nРеспублика етәксеһе Радий Хәбиров Стәрлетамаҡ ҡалаһы хакимиәтенең эшенә яҡшы баһа бирҙе....\nБелореттар ҡор йыйҙы 19.03.2019 // Йәмғиәт\nБелоретта район башҡорттары ҡоролтайы үтте....\n"Инорстан Бронкс яһарға юл ҡуймаясаҡбыҙ" 19.03.2019 // Йәмғиәт\n“Инорс Өфөнөң башҡа райондарынан бер ниһе менән дә кәм түгел, һәм унан Бронкс яһарға юл...\nХоҡуҡ боҙоуҙарҙы иҫкәртеп 19.03.2019 // Йәмғиәт\nБелорет районында “Полиция һәм балалар” тип аталған иҫкәртеү операцияһы башланды....\nАйыу балаларына исем эҙләш! 19.03.2019 // Йәмғиәт\nБыйыл айыуҙар ҡышҡы йоҡоһонан иртәрәк уянған. Өфө вольер хужалығында Маша ҡушаматлы йыртҡыстың...\n“Начальник” өҫтөнән суд башланды 19.03.2019 // Йәмғиәт\nӨфө ресторандарына шылтыратып, үҙен Башҡортостан буйынса Юл хәрәкәте хәүефһеҙлеге дәүләт...\n“Бөтә нәмә күркәм булырға тейеш” 19.03.2019 // Йәмғиәт\nРадий Хәбиров Стәрлетамаҡҡа эш сәфәре барышында Тыныслыҡ урамындағы 62-се йортта йәшәгәндәр менән...\nСәйнүк мажараһы 19.03.2019 // Йәмғиәт\nРеспубликабыҙҙың Шәйехзада Бабич исемендәге йәштәр, Салауат Юлаев исемендәге дәүләт премиялары...\nДиңгеҙҙәгеләр өсөн тултырайыҡ бокалдарҙы 19.03.2019 // Йәмғиәт\nБөгөн — һыу аҫты кәмәһендә хеҙмәт итеүсе моряктар көнө....\nӨс осрашыу 19.03.2019 // Йәмғиәт\n“Көнөмдө донъяға сәләм биреүҙән башлайым”....\nФатир һатыу тыйылды 19.03.2019 // Йәмғиәт\nӨфөнөң Киров районы прокуратураһында “Башҡортостан сәскәләре” торлаҡ комплексындағы 400-гә яҡын...\nТәнде генә түгел, йәнде йылыта 19.03.2019 // Йәмғиәт\nЯҡташтарының оло ғорурлығы булған Зәйнәб Биишеваның “Кәмһетелгәндәр” романында бәләкәй генә Емештең...


9 октябрь — Башҡорт Википедияһы\n9 октябрь Викимилектә\n9 октябрь — григориан стиле буйынса йылдың 282-се көнө (кәбисә йылында 283-сө). Йыл аҙағынаса 83 көн ҡала.\nЕр: Почта көнө.\nҠыҙыҡлы ваҡиғалар көнө.\nАҠШ: Шахмат көнө.\nУганда: Бойондороҡһоҙлоҡ көнө.\nАҠШ: Гәзит таратыусылар көнө.\nРәсәй: Ғәҙәттән тыш хәлдәр министрлығын Махсус янғын һағы көнө.\nУкраина: Риэлторҙар көнө.\nӘрмәнстан: Альпинистар көнө.\n2006: Төньяҡ Кореяла беренсе ядро ҡоралын һынау үткәрелә.\nБудников Пётр Петрович (1885—6.12.1968), фән-ғалим-химик-неорганик. Украина ССР-ы Фәндәр Академияһы 1941—1943 йылдарҙа Өфөлә эвакуацияла булғанда Башҡорт АССР-ы Халыҡ Комиссарҙары Советы ҡарамағындағы Төҙөлөш материалдары институтының директор урынбаҫары. СССР Фәндәр Академияһының мөхбир ағзаһы (1939), Украина ССР-ы Фәндәр Академияһы академигы (1939). Социалистик Хеҙмәт Геройы (1965). Өс тапҡыр Сталин премияһы лауреаты (1942, 1950, 1952). Сығышы менән Смоленск ҡалаһынан.\nӘлфиә Аҡбутина (1955), журналистика ветераны, тәржемәсе. 1988 йылдан СССР Журналистар союзы ағзаһы. 2015 йылдан Башҡорт Википедияһының әүҙем мөхәррире. Башҡортостан Республикаһының атҡаҙанған мәҙәниәт хеҙмәткәре (1997), Шәһит Хоҙайбирҙин исемендәге премия лауреаты (2005).\nВиноградова Ирина Леонидовна (1970), ғалим-инженер-электрик. 1992 йылдан Өфөләге «Молния» ғилми-производство предприятиеһының инженер-конструкторы, 2003 йылдан Өфө дәүләт авиация техник университеты хеҙмәткәре. Сығышы менән Өфө ҡалаһынан.\nХоҙайбирҙин Шәһит Әхмәт улы (1896—21.12.1925), Башҡортостандың партия һәм дәүләт эшмәкәре, журналист һәм яҙыусы. 1921—1924 йылдарҙа Башҡортостан Үҙәк Башҡарма Комитеты рәйесе, РКП (б)-ның Башҡортостан өлкә комитетының сәйәси секретары, Башҡорт АССР-ы Халыҡ Комиссарҙары Советы Рәйесе урынбаҫары; Башҡорт телен бойомға ашырыу буйынса комиссия рәйесе. Беренсе донъя һәм граждандар һуғыштарында ҡатнашыусы. Ҡыҙыл Байраҡ ордены кавалеры (1921).\nГригорьев Юрий Николаевич (1951), рәссам, график, педагог, йәмәғәтсе. 1977 йылдан Өфөнөң 1-се сәнғәт мәктәбе, 1989 йылдан А. А. Кузнецов исемендәге 1-се балалар художество мәктәбе уҡытыусыһы, бер үк ваҡытта 2002—2012 йылдарҙа Республика мәғариф буйынса уҡытыу-методик үҙәгенең өлкән методисы. 2000 йылдан Рәсәйҙең Рәссамдар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (2001). Һынлы сәнғәт йәмғиәте рәйесе (1990). Сығышы менән хәҙерге Украинаның Львов өлкәһе Самбор ҡалаһынан.\nНовокшенов Виктор Юрьевич (1951), фән өлкәһе ветераны, ғалим-математик. 1974 йылдан СССР Фәндәр академияһы Башҡортостан филиалының һәм хәҙерге Рәсәй Фәндәр академияһы Өфө федераль тикшеренеүҙәр үҙәгенең Математика институты ғилми хеҙмәткәре, 1981 йылдан өлкән, 1988 йылдан – төп, 1994 йылдан һәм 2014 йылда – баш ғилми хеҙмәткәр; 1997 йылдан математика-физика бүлеге мөдире; бер үк ваҡытта 1976—1979 йылдарҙа Башҡорт дәүләт университеты hәм 1996—2013 йылдарҙа Өфө дәүләт авиация техник университеты уҡытыусыһы. Башҡортостан Республикаһы Фәндәр академияһының мөхбир ағзаһы (2001), физика-математика фәндәре докторы (1988), профессор (1996).\nНафиҡова Асия Заҡуан ҡыҙы (1932—4.02.1995), башҡорт театр актёры, 1956—1994 йылдарҙа Мәжит Ғафури исемендәге Башҡорт дәүләт академия драма театры артисы. 1956 йылдан СССР Театр эшмәкәрҙәре союзы ағзаһы. РСФСР-ҙың атҡаҙанған (1982), Башҡорт АССР-ының халыҡ (1972) артисы. «Почёт Билдәһе» ордены кавалеры (1971).\nМуллағәлиева Земфира Мөхәррәм ҡыҙы (1947), шағир, Рәсәй Федерацияһы һәм Башҡортостан Республикаһының Яҙыусылар союздары ағзаһы. Стәрлетамаҡ ҡалаһының Ғәли Ибраһимов исемендәге әҙәби премияһы лауреаты (2003). Сығышы менән Әлшәй районы Хәнйәр ауылынан.\nНаил Ғәлиев (төп исеме Николай Голов, 1928—7.02.2005), баянсы, композитор. 1957—1998 йылдарҙа Хөсәйен Әхмәтов исемендәге Башҡорт дәүләт филармонияһының баянсы-концертмейстры, «Өфө уттары» исемле тәүге башҡорт профессионал эстрада-инструменталь ансамблен ойоштороусы һәм уның художество етәксеһе. Башҡорт АССР-ының халыҡ (1988) һәм атҡаҙанған (1968) артисы.\nӘхмәҙуллина Раушания Зәки ҡыҙы (1948), хеҙмәт ветераны, 1995—2006 йылдарҙа Балтас районы үҙәкләштерелгән китапхана системаһы директоры. Башҡортостан Республикаһының атҡаҙанған мәҙәниәт хеҙмәткәре.\nПсәнчин Юлай Вәли улы (1963), ғалим-тел белгесе, юғары мәктәп уҡытыусыһы. Филология фәндәре докторы (2001), профессор (2009). Башҡортостан Республикаһының мәғариф отличнигы (2013). Сығышы менән Өфө ҡалаһынан.\nӘмирова Виктория Радек ҡыҙы (1963), ғалим-табип-педиатр, юғары мәктәп уҡытыусыһы. Медицина фәндәре докторы (2002), профессор (2003). Башҡортостан Республикаһының мәғариф отличнигы (2009). Сығышы менән Өфө ҡалаһынан.\nКольцов Александр Алексеевич (1924—22.05.2011), ғалим-инженер-электрик, юғары мәктәп уҡытыусыһы. Бөйөк Ватан һуғышында ҡатнашыусы. Техник фәндәр докторы (1971), профессор (1973). Сығышы менән хәҙерге Һамар ҡалаһынан.\nФуртат Юрий Александрович (1924–10.04.1996), рәссам. Башҡорт АССР-ының атҡаҙанған мәҙәниәт хеҙмәткәре.\nТеләкбирҙин Булат Ғәбиҙулла улы (1949—17.08.2021), партия һәм суд органдары ветераны. 1988—1998 йылдарҙа Башҡорт АССР-ы һәм Башҡортостан Республикаһының Юғары суды рәйесе. Рәсәй Федерацияһының һәм Башҡортостандың атҡаҙанған юрисы. Сығышы менән хәҙерге Силәбе өлкәһенең Арғаяш районы Мосеев ауылынан.\nУтляков Геннадий Иванович (1949–24.12.2010), ғалим-инженер‑электромеханик, юғары мәктәп эшмәкәре. 1994—2003 йылдарҙа Өфө дәүләт авиация техник университетының фәнни эштәр буйынса проректор урынбаҫары. Техник фәндәр докторы (2000), профессор (2005). Сығышы менән Өфө ҡалаһынан.\nЩукин Василий Николаевич (1949), нефтсе, хужалыҡ эшмәкәре. 1994—1995 йылдарҙа «Когалымнефтепрогресс» асыҡ акционерҙар йәмғиәтенең генераль директор урынбаҫары, 1995 йылдан — Рәсәй инновацион яғыулыҡ-энергетика компанияһы — «РИТЭК»тың генераль директор урынбаҫары. Рәсәй Федерацияһының нефть һәм газ сәнәғәтенең (1996) һәм Ханты-Манси автономиялы округы — Юграның нефть-газ сығарыу сәнәғәтенең (2007) атҡаҙанған хеҙмәткәре, Нефть сәнәғәте отличнигы. Хеҙмәт Ҡыҙыл Байраҡ һәм Халыҡтар Дуҫлығы ордендары кавалеры. Сығышы менән хәҙерге Башҡортостан Республикаһының Балаҡатай районы Яңы Балаҡатай ауылынан.\n9 октябрҙә тыуғандар\n1874: Николай Рерих, Рәсәй империяһы рәссамы.\n1935: Илдус Яҡупов, Татарстан композиторы. («Йәшлегемә кире ҡайтыр инем», «Яҙғы таң», «Зәңгәр күккә ҡарап атлайым», «Яратам» һәм башҡа йырҙар авторы)\n1940: Джон Леннон, АҠШ йырсыһы.\n1959: Борис Немцов, Рәсәй сәйәсмәне.\n1966: Дэвид Кэмерон, Бөйөк Британия премьер-министры.\n1857: Йозеф Рессель, Австрия уйлап табыусыһы.\n1967: Че Гевара, революционер, Кубаның дәүләт эшмәкәре.\n1997: Ғабдулла Рәхимҡолов, йырсы, Татарстандың халыҡ артисы.\nhttps://ba.wikipedia.org/w/index.php?title=9_октябрь&oldid=1082244 ҡабул ителгән\nБыл бит һуңғы тапҡыр 09:27 8 октябрь 2021 үҙгәртелгән.


Был юлы ла илдең төҙөлөш министрлығы , ниндәй ҙә булһа өлөш алыу маҡсатында, яңы тәҡдим менән сыҡты. Йәнәһе лә кеше фатирына түләп йәшәүселәрҙең сығымдарынан ун өс процентын кире ҡайтарып буласаҡ. Тик бының өсөн рәсми чектар килтерергә тейештәр. Ә уларҙы эшҡыуар булараҡ теркәлмәгән йүнселдәр ҡайҙан алһын инде. Шулай итеп Һалым хеҙмәткәрҙәре көс түкмәй генә был бизнес төрөн күләгәнән сығарырға уйлай. 13 процентты кире ҡайтарыу теләге булған ҡуртымға алыусы хужаларҙың йәшерен табышы тураһындағы мәғлүмәтте инспекторҙарҙың ҡулына уҡ илтеп тапшырасаҡ. Әммә ябай ғына күренгән мәсьәлә лә бер ваҡытта ла бер яҡлы ғына булмай.


Айыуға һунар башлана - GTRK.TV — Новости Уфы и РБ\nАйыуға һунар башлана\nБашҡортостандың Тәбиғәттән файҙаланыу һәм экология министрлығында республиканың 10 районында һоро айыуға һунарға рөхсәт алыу хоҡуғы өсөн йәрәбә үтте. Йәнлекте аулауға 41 квота бүленде. Рөхсәт алыу хоҡуғына ғаризаны 1,5 мең самаһы кеше бирҙе. 10 йәрәбә процедураһы барышында 41 һунарсы йәнлеккә һунар итеүгә рөхсәт отто. Республика Экология министрлығының хайуандар донъяһы объекттарын һаҡлау һәм ҡулланыуҙы күҙәтеү бүлегендә билдәләүҙәренсә, ҡырағай хайуанға һунар итеүҙән баш тартҡан осраҡта был хоҡуҡ киләһе ғариза тапшырыусыға күсә. 28 августан тәбиғәтте һаҡлау ведомствоһы мышы һәм ҡоралай кеүек төрҙәргә һунар йәрәбәһендә ҡатнашыуға ғаризалар ҡабул итә. 19 августан республикала һыуҙа йөҙөүсе, ҡарағай урманы, һаҙлыҡ-туғай һәм ҡыр кейегенә һунар асыҡ.\n28 августа Ҡанундарҙы белмәү фатирһыҙ итә


"Витаминка" перәниктән башланған\nБашҡортостандың баш ҡалаһында, Хоҙайбирҙин урамында, Киров менән Чернышевский урамдары араһында, Өфө витамин заводының етештереү корпустары бер кварталға тиерлек һуҙылған. "Заводтың төп продукцияһы - дарыуҙар, инъекциялар өсөн средстволар, аскорбин кислотаһы, кондитер изделиелары. Продукция Рәсәй Федерацияһының бөтә төбәктәрендә лә ҡулланыла, шулай уҡ Беларусҡа, Украинаға, Польшаға, Германияға, Австрияға оҙатыла", - "Башҡортостан" энциклопедияһында беҙ ошондай мәғлүмәт табабыҙ.\nӘ витамин заводының нимәнән башланғанын беләһегеҙме? Баллы перәниктәрҙән... Бик күптән Өфөлә ҡорт балы һәм тәбиғи балауыҙ менән һатыу итеүсе эшлекле сауҙагәр Илья Платонович Алексеев йәшәгән. Ул Каретный (хәҙерге Аксаков) урамындағы үҙенең усадьбаһында "бал таҙартыу һәм балауыҙ эшкәртеү өсөн завод төҙөнөм" тип маҡтаныр булған.\nЛәкин донъя һуғышы башлана. Ирҙәр эшсе ҡулдары етешмәү сәбәпле, хужалыҡ тарҡала. Умартасылыҡ туҡталып ҡала. Ас халыҡ ҡиммәтле балды һатып алмай. Күп тауарҙарға, шул иҫәптән шәкәргә лә, карточка индерелә.\nШул саҡта сауҙагәр Илья Алексеев баллы перәниктәр сығарырға уйлай ҙа инде. Үҙ ихатаһында ҙур булмаған производство ойоштора. Архив документтарында күрһәтелгәнсә, 1916 йылдың 16 ноябрендә беренсе продукция сығарыла. Был көндө Өфө витамин заводы хеҙмәткәрҙәре заводтың тыуыу датаһы итеп иҫәпләй ҙә.\nЭштең барышын яҡшы ла, насар ҙа тип әйтеп булмай. Ләкин тап шул ваҡытта кондитер тауарҙары етештереү буйынса һөнәрселәр артеле ойоша. Улар үҙҙәренә баллы перәниктәр етештереүсене лә саҡыралар. Февраль революцияһынан һуң сауҙагәрҙең улы, билдәле революционер Владимир Алексеев каторганан ҡайта. Һөргөн һәм каторга буйынса уның иптәштәре лә әйләнеп ҡайта. Уларға нимәгәлер йәшәргә кәрәк бит. Улар артелгә берләшә, Граждандар һуғышы йылдарында ул Өфө "Берҙәмлек" хеҙмәт артеле тип атала башлай.\n1924 йылда элекке сәйәси каторжандар һәм һөргөндән ҡайтыусылар йәмғиәте Өфөлә элекке бал производствоһы базаһында кондитер фабрикаһы ойоштора. Ҡала властары уларға ярҙамға килә. Дәүләт банкы карамель цехы ҡорамалдары өсөн ссуда бүлә. 1924 йылдың 17 ноябрендә фабрика үҙ продукцияһының беренсе партияһын - монпасье сығара. 12 кешенән торған коллектив ныҡ шатлана.\nФабрика мөдире Владимир Ильич Алексеев киләсәкте уйлай. Карамелдәр генә уны хушһындырмай. Кондитер изделиеларының киң ассортиментын сығарырға ҡарар итәләр, бәхеткә күрә, ул саҡта Өфөлә кондитер фабрикаһы булмай.\nҠыйынлыҡтарға ҡарамаҫтан, производство киңәйә. 1926 йылда фабрикала 80 кеше эшләй. Фабрика продукцияны планлы һатыуға күсә. 1926 йылда фабрика "Башкондитер" тип атала башлай һәм үҙ атамаһын 1941 йылға тиклем һаҡлай.\nНимәһе ҡыҙыҡ, башҡорт фабрикаһы етештергән шоколадты хатта Мәскәү һатып ала. Кеше ышанмаҫлыҡ, әммә факт. Алыҫ провинциялағы фабрика етештереүсәнлеге буйынса илдә өсөнсө урынды биләй, механикалаштырыу кимәле буйынса Советтар Союзының Бабаев исемендәге, "Красный Октябрь", "Ударник" кеүек ҡеүәтле фабрикаларынан һис тә ҡалышмай. 1940 йылда "Башкондитер" фабрикаһы коллективы пландан тыш миллион һумлыҡ продукция бирә.\nЛәкин Бөйөк Ватан һуғышы башлана. Илдең йәш, яңы ғына аяҡҡа баҫып килгән витамин сәнәғәте ауыр хәлгә ҡала. Илдең дүрт витамин заводының да ҡорамалдарын эвакуацияларға тырышалар, шул иҫәптән Өфөгә лә.\n1941 йылдың 15 сентябренән "Башкондитер" фабрикаһы Өфө витамин заводына әйләнә. Һуғыш йылдары - завод тормошондағы иң героик биттәр. 1941 йылдың 25 ноябрендә продукцияның беренсе партияһы - "С" витамины препараты сығарыла, ә һуңынан летчиктар һәм һыу аҫты кәмәһендә хеҙмәт итеүселәр өсөн витаминлаштырылған шоколад, аскорбин кислотаһы. Бөтә продукция фронтҡа оҙатыла.\nҺуғыштың тәүге йылдарында Өфө заводы витаминлы продукция етештереү буйынса илдә берҙән-бер ғәмәлдәге завод була. Бында һыналған дарыуҙарҙы сығарып ҡына ҡалмайҙар, яңыларын уйлап табалар.\n"Витаминка" коллективының хеҙмәтен һуғыш йылдарында заводҡа килгән бик күп билдәле кешеләр баһалай.\nМаксим Рыльский, шағир: "Бөтә продукция бик яҡшы тәьҫир ҡалдыра. Витамин заводының эше, минеңсә, юғары баһаға лайыҡ. Бында туҡланыу һәм кешелекте сәләмәтләндереү өлкәһендә ниндәйҙер яңы офоҡтар күрәһең".\nӘ бына шулай уҡ шағир Павло Тычинаның һүҙҙәре: "Витамин заводы менән танышыу миндә бик яҡшы тәьҫораттар ҡалдырҙы. Ундағы хеҙмәт тик бер нәмәгә: кешеләргә ярҙам итеүгә, уларҙы бәхетле яһауға йүнәлтелгән бит..."


«Киске Өфө» гәзитенең сайты - ЯМАН ШЕШ - ҺУҢҒЫ ХӨКӨМ ТҮГЕЛ - 2015 - Мәҡәләләр\nТормошобоҙға заманса технологиялар инеп, эшмәкәрлегебеҙҙе еңеләйтеү, үҙебеҙгә күберәк ваҡыт бүлеү мөмкинлектәре тыуҙырылһа ла, кешегә барыбер ваҡыт етмәй. Шул сәбәпле ул хатта үҙенең һаулығына ла битараф. Шул уҡ ваҡытта, медицина алға киткән һайын, сирҙәр һәм сирлеләр һаны ла арта, ауырыуҙарҙың мутацияланған төрҙәре күбәйә. Беҙ бала саҡта мәктәптә медицина нигеҙҙәрен уҡыттылар. Ошо традицияны дауам итеп, хәҙер ҙә белем биреү системаһына медицина нигеҙҙәрен өйрәтеүсе предмет индерергә кәрәк, тип уйлайым. Уны алып барыуҙы берәй табипҡа йөкмәтергә була йәки дәресте дауаханала, медпунктта үткәрергә мөмкин. Бик булмаһа, йылына бер нисә тапҡыр класс сәғәттәрен ошо темаға бағышларға кәрәк. Һәр хәлдә, бала бәләкәйҙән үк сәләмәтлектең ни тиклем ҡәҙерле икәнен белеп үҫергә тейеш. Беҙгә, табиптарға, киң мәғлүмәт саралары аша медицина проблемаларын мөмкин тиклем күберәк күтәреү зарур. Күҙәтеүҙәремдән сығып әйтә алам: халыҡ араһында даими аңлатыу эштәре алып барылһа, баҫма матбуғатта мәҡәләләр сыҡһа, радиосығыштар булһа, кешеләр бер ни тиклем әүҙемләшеп, дауаханаларға йөрөп ала. Һуңынан тағы ла башкөлләй эшкә сумалар. Бигерәк тә ауыл ерендә йәшәүселәр һаулыҡ өсөн ваҡыт бүлергә атлығып тормай: яҙғыһын бәпкә алып ҡарай, баҡса эштәре менән була, йәйгеһен бесән әҙерләй, көҙгөһөн үҫтерелгән уңышын йыйып алыу менән мәшғүл. Ҡышҡыһын инде һуғым мәшәҡәттәре башлана. Был осорҙа бала-саға мәктәпкә йөрөй - үҙең хаҡында хәстәрлек күреү икенсе планға күсә. Врачтарҙың ауылдарға күсмә ҡабул итеүҙәре булып тора, хатта халыҡ шунда килергә лә ваҡыт тапмай.\nҺуңғы йылдарҙа яңынан тергеҙелгән диспансерлаштырыу - профилактиканың бер яҡшы ысулы ул. Ваҡыт тарлығына һылтанырға күнеккән кеше бер көн эсендә иң мөһим анализдарын тапшыра ала. Ниндәйҙер тайпылыштар асыҡланһа, уны артабан белгестәр тикшерә. Әммә был осраҡта һан артынан ҡыумайынса, сифатҡа иғтибар итергә кәрәк. Мәҫәлән, район үҙәгендә мәктәп балаларының һаулыҡ торошон тикшереү нисек тормошҡа атҡарыла? Дауаханаға 100 баланы бер юлы килтереп тултыралар ҙа, уларҙы врач алдына теҙәләр. Нисек кенә тырышһа ла, врачтар уларҙың 100-әүһен дә сифатлы итеп хеҙмәтләндерә алмай. Диспансерлаштырыуға күпләп түгел, әҙләп, мәҫәлән, көнөнә 10-15 баланы ҡабул итергә кәрәк. Белгестәр уларҙы яйлап ултырып, ҡабаланмай ҡараһын. "Нимәгә зарланаһың, ҡайһы ерең ауырта?" тигәндә күптәр "Бер ерем дә ауыртмай, бер зарым да юҡ", тип яуаплаусан. Был балаларға ғына түгел, ололарға ла ҡағыла. Табиптарға килгәнһең икән, оялыу тигәнде оноторға кәрәк. Ентекләп һөйләһәгеҙ, врач ниндәй проблема барлығын күҙ алдына тулыраҡ баҫтырасаҡ. Юҡҡа ғына "Сирен йәшергән - үлгән" тимәгәндәр. Сирҙе йәшереп кенә еңеп булмай. Ҡала ерҙәрендә саҡ ҡына сөскөрһәләр ҙә шунда уҡ табипҡа мөрәжәғәт итәләр, ә ауыл ерендә, үтеп китер әле, тип йөрөй бирәләр. Аҙаҡ бит һуң булыуы мөмкин.\nЯман шеш хөкөм түгел\nСтатистика буйынса, бөгөн яман шеш төрҙәре араһында күкрәк биҙе яман шеше беренсе урында, йәғни ҡатын-ҡыҙ хәүеф төркөмөндә тора. Был сирҙе, тәү сиратта, нәҫелдән килә, тиер инем, йәғни сир әсәһендә күҙәтелгән икән, ҡыҙы хәүеф төркөмөнә эләгә. Икенсенән, был шеш организмда гормональ тайпылыш булғанда ла барлыҡҡа килә. Нисек кенә булмаһын, ҡатын-ҡыҙ ваҡытында тикшерелеп торорға тейеш. Элек мөмкинлектәр бик булмай торғайны, ә хәҙер бөтөн шарттар, онкомаркер бар. Лабораторияла ҡанды, күҙәнәкте тикшерәләр. Маммография, УЗИ үтеү, гистологик анализ тапшырыу мотлаҡ. Әлбиттә, 35 йәштән һуң маммография тикшереүе кәңәш ителмәй, сөнки күкрәк биҙҙәренең рентген нурҙарына һиҙгерлеге кәмеүе арҡаһында һөҙөмтә түбәнәйә. 35-40 йәштә инде маммографияны бары тик белгес ҡушыуы буйынса ғына үтергә кәрәк. 40-49 йәштә - ике йылға бер тапҡыр, 50 йәштән һуң - йыл һайын тикшереү үтеү мотлаҡ. Бөгөн яман шеште йәки уның барлыҡҡа килеү ихтималлығын асыҡлау маҡсатында табиптарға ваҡытында мөрәжәғәт иткәндә, күп кире эҙемтәләрҙән ҡотолоп ҡалырға мөмкин.\nШулай уҡ ҡатын-ҡыҙ үҙен-үҙе лә тикшереп торорға тейеш. Гүзәл зат көҙгө алдында бөтөрөлөргә ярата. Шуға, үҫмер ваҡытта, ҡыҙ ҡорона ингәндә, күкрәк биҙҙәре үҫә башлағас та, көҙгөгә ҡарап, үҙгәрештәр бармы, юҡмы икәнлеген асыҡлауҙы ғәҙәткә индерергә кәрәк. Бәлки, түштең береһе ҙурыраҡтыр, бәлки, ниндәйҙер ҡыҙарыу йәки шешеү урыны барҙыр? Әгәр шеш бар икән, күкрәк ауырта. Күрем ваҡытында ла күкрәктә ауыртыу тойола, түш шешеңкерәп китә. Шундай үҙгәрештәр тойғанда мотлаҡ табиптарға - маммологҡамы, хирургҡамы, онкологкамы - барып күренергә кәрәк.\nӘсәйҙәр - ҡыҙҙары, атайҙар малайҙары менән енси өлгөрөү, организмдағы үҙгәрештәр темаһына һәр саҡ асыҡтан-асыҡ һөйләшеп, әңгәмәләшеп торорға тейеш. Эйе, ҡасандыр был темаға һөйләшеү уңайһыҙ тип һаналды, әммә бөгөн заманы икенсе. Бөтөн нәмәне дауаханаға, балалар баҡсаһына, мәктәпкә генә ҡайтарып ҡалдырырға ярамай. Балаға был хаҡта ата-әсә һөйләмәһә, ул белемде урамдан, дуҫтарынан, төрлө компанияларҙан ала башлаясаҡ.\nИрле ҡатын-ҡыҙ күкрәк биҙе яман шешенә сағыштырмаса әҙерәк дусар була, ә инде кейәүгә сыҡмаған ҡыҙҙарҙа, шулай уҡ тол ҡалған ҡатындарҙа гормональ фон үҙгәрә һәм уларҙа был сир йышыраҡ осрай. Бындай категориялағы гүзәл зат гормонотерапия ала ала. Тик бының өсөн дә мотлаҡ табиптарға күренеп, анализдар тапшырып, үҙеңә тап килгән терапияны алыу урынлы буласаҡ.\nТағы бер мәсьәлә: ир-егеттәргә 40 йәш тулды икән, уларҙы ла иҫәпкә алырға кәрәк. Улар йылына бер тапҡыр мотлаҡ урологта тикшереү үтергә тейеш. Сөнки күптәр тикшерелмәй йөрөй ҙә, простата шеше ныҡлап борсой башлаһа ғына табипҡа мөрәжәғәт итәләр. Ә был сирҙең дә яйлап простата рагына килтереүе ихтимал.\nТағы бер тапҡыр иғтибар!\nЯман шештән тыш, ҡатын-ҡыҙҙа күкрәк биҙенең яҡшы сифатлы шеше, мастопатияның бер төрө фиброаденома ла йыш осрай. Ул гормональ дасбаланс фонында барлыҡҡа килә. Ләкин уны ябай шеш тип ҡарарға ярамай, күләме ҙур булһа, шулай уҡ хирургик юл менән алырға кәрәк. Ә инде бәләкәй күләмле икән, уны гормональ терапия ярҙамында дауаларға мөмкин. Әммә был да ҡатын-ҡыҙ өсөн даими тикшерелеп тороуға бер сигнал кеүек ҡабул ителергә тейеш.\nҠайһы берҙә йәш ҡыҙҙар, йәшлектәренә барып, күкрәктәрендә төйөн барлыҡҡа килеүенә артыҡ иғтибар итмәй. Ҡайһы осраҡта яңылыш бәрелеп, һуғылып китеп тә онота. Һуғылыуҙан күкрәк биҙенә ҡан һауыуы, ҡан төйнәлеүе, йәғни ошо урын күгәреп тороуы (гематома) мөмкин. Бында ла гистологик анализ ярҙамында уның ниндәй шеш булыуын белергә кәрәк. Ҡан һауған, ҡан ойошҡан, тибеҙ, ә ул ҡан таралмай, шулай тороп ҡалып, берәй ваҡыт үҙенең мәкерле эшен эшләүе лә бар. Мәҫәлән, ҡасандыр кеше башы менән бәрелеп, һуғылып, унда ҡан төйнәлеп ҡалып, йәшәй-йәшәй уның яман шешкә әйләнеүе лә ихтимал. Хатта беҙ артыҡ иғтибар итмәгән һыуыҡ алдырыуҙың да яман шешкә килтереүе мөмкин. Мәҫәлән, ҡасандыр кеше пневмония менән ауырыған, дауаланмаған йәки дауаны ахырынаса алмаған, йәки бронхит менән ауырыған. Был сирҙәр тора-бара, сәләмәтлегеңә бигүк иғтибар бирмәгәндә, үпкә яман шешенә килтереүе мөмкин. Ашҡаҙан сей яраһын аҙҙырһаң, ул ракка алып килә. Хәҙерге ваҡытта стресс торошон да ниндәйҙер кимәлдә яман шеш ауырыуына килтереүсе сәбәптәрҙең береһе итеп ҡарайҙар. Ҡала халҡы, саҡ ҡына һыҙлауыҡ сыҡһын, шунда уҡ табиптарға йүгерә. Ә ауыл халҡы бәләкәй генә сиҡанды ла ауырыуға һанамай, уның тулышҡанын көтөп, үҙ аллы һытып, карбункулға әйләндереп, үҙ белдегенә төрлө үләндәр, дарыуҙар һалып бәйләп, үҙәге сыҡҡансы интегеп йөрөй. Беренсенән, үҙе һыҙлана, икенсенән, был шештең эсендә бит эрен йыйыла. Ҡайһы бер ваҡытта кеше тире яман шешен фурункул менән бутауы ла ихтимал. Сөнки тире рагы ла фурункул кеүек килеп сыға, симптомдары ла оҡшаш. Шуға күрә, фурункулды мотлаҡ хирургик юл менән таҙартырға, бигерәк тә ҡанды даими тикшереп торорға кәрәк. Сөнки эрен ҡанға китеп, сепсисҡа әйләнеүе мөмкин. Бигерәк тә ҡатын-ҡыҙҙың түшенә сиҡан сыҡҡан ваҡытта үҙаллы дауаланырға ярамай. Уның фурункул түгел, ә рак, хатта күкрәк биҙе сифилисы ла булыуы ла ихтимал.\nБеҙҙең район халҡы эргәлә генә Магнитогорск ҡалаһы булыуы менән ысынлап та бәхетле. Ошо мегаполис төҙөлгәндән бирле беҙ уны үҙебеҙҙеке тип һанайбыҙ, сөнки уны төҙөүҙә ата-бабаларыбыҙ ҙа ҡатнашҡан, ауырыһалар, шунда дауаланғандар. Әле лә шулай. Әбйәлил халҡын, әгәр йүнәлтмә менән барһалар, һин Башҡортостандан, тип, кире бороп ҡайтармайҙар. Райондың онкосирлеләре уларҙа тикшереү үтә, дауалана, кәрәк икән, операция ла яһайҙар. Халыҡ өсөн, был, әлбиттә, бик уңайлы. 400 километр алыҫлыҡта булған баш ҡалаға барыуға ҡарағанда, 40 саҡырымдағы Магнитогорскиға барыуы еңелерәк тә, өйрәнелгән дә. Бөтөн нәмәне оптималләштереүгә, экономияға япһарабыҙ икән, халыҡтың финансын экономиялау тураһында ла уйларға кәрәктер. Шуға ла ауырыуҙарҙы, Силәбе өлкәһе тип тормай, Магнитта ла ҡабул итәләр икән, был дөрөҫ. Полис системаһына күсеү ҙә быға булышлыҡ итә, сөнки Рәсәй гражданы илдең теләһе ҡайһы мөйөшөндә лә бушлай дауаланыу алырға хоҡуҡлы.\nӘбйәлил районында оҙаҡ йылдар врач-онколог булып эшләгән осорҙа үҙемсә яман шеш ауырыуҙары буйынса күҙәтеүҙәр яһап, уны дүрт өлөшкә бүлгәйнем. Тау зонаһы - Хәмит, Исхаҡ, Буранғол, Мәйгәште, Амангилде. Ялан яғына, әйтәйек, Хәлил, Тәпән, Һарт ауылдары инә. Күл яғынан - Ташбулат, Бикҡол, Яңауыл. Дүртенсе зона - Магнитогорскиға яҡын булған Красная Башкирия, Самар ауылдары. Уларҙың һәр ҡайһыһының үҙҙәренә генә хас үҙенсәлектәре бар. Әйтәйек, тау зонаһында ҡыҙыл үңәс, ашҡаҙан яман шеше күҙәтелә. Был уларҙың тәбиғәтенә бәйле, улар иртә тора, һуң ята. Тау яҡтары ҡунаҡсыл, ашты эҫе көйөнсә, тоҙлоҡло, майлы итеп ашайҙар. Шул арҡала атап үткән ағзалар термик яныу алалыр, тип уйлайым. Күлдәр яғында тел, ауыҙ ҡыуышлығы, тамаҡ, тире шеше йышыраҡ осрай. Ялан яғында бауыр-бөйөр ауырыуҙары таралған. Дүртенсе зонала, Магнитогорскиҙың тәьҫиреме икән, үпкә шештәре бар.\nХәҙер төрлө гәзит-журналдар бик күп. Хатта махсус рәүештә теге йәки был ауырыуҙы дауалау рецептарын баҫтырғандары ла етерлек. Ә халыҡта шундай ҡараш йәшәй: гәзиттә яҙылған икән, тимәк, ул дөрөҫ. Әммә гәзит-журналда баҫылған һәр нәмә - хаҡ, тип уйларға ярамай. Тегенән-бынан уҡып, үҙаллы дауаланыу ҡотолғоһоҙ эҙемтәләргә килтереүе мөмкин. Оло ғына бер ағайҙың үпкә яман шеше менән ауырығаны асыҡланғас, уның юғары белемле ҡыҙы бер гәзит тотоп килгән, бында бер төнәтмә ярҙамында ракты еңеп сығыу тураһында яҙғандар, атайыма ла шул төнәтмәне эсереп ҡарайыҡмы, ти. Минең дә йәш, тәжрибәһеҙ саҡ. Шулайтып яҙылғас, эшләп ҡарағыҙ һуң, тинем. Күпмелер ваҡыттан һуң теге ағай үлеп ҡалды, ҡыҙы миңә үпкәләп йөрөнө. Шул тиклем уңайһыҙ булды. Һуңынан ошо осраҡ тураһында беҙҙең билдәле, бөйөк хирург-онкологыбыҙ, Рәсәйҙә беренселәрҙән булып Салауат хосписын асыусы Ишмырҙа Һиҙиәтовҡа һөйләнем. Һин, табип булараҡ, ауырыуҙарға үҙ белдеге менән дауаланыуҙы тыйырға тейешһең, тип иҫкәртте ул мине. Шунан алып ундай халыҡ рецептарын башта үҙем ентекләп өйрәнәм, составын ҡарайым. Һәр кемдең организмы үҙенсәлекле, берәүгә дарыу булған нәмә икенсегә ағыу булыуы ла бик ихтимал. Хатта үләндәрҙе ҡулланғанда ла ошо хаҡта оноторға ярамай.\nПсихологтар кешенең логик фекерләү кимәлен тикшергәндә шундай һорау ҡуя: ниндәйҙер бер объектта күмәк кеше фажиғәгә тарынығыҙ, ти. Эргәгеҙҙә балағыҙ ҙа бар. Һауа аҙ, тын алып булмай. Ике кешегә бер кислород битлеге бирәләр. Уны кемгә кейҙерерһегеҙ? Күптәр, әлбиттә, балама, тип яуаплаясаҡ. Ләкин балағыҙ иҫән ҡалып, һеҙ үлһәгеҙ, ул кемдең ҡулына ҡаласаҡ, артабанғы яҙмышы ниндәй буласаҡ? Ә кислород битлеген башта үҙегеҙ ҡулланып, һуңынан балаға кейҙерһәгеҙ (артабан был алымды алмашлап эшләһәгеҙ), хәүефле ваҡыттың үтеп, икегеҙ ҙә тере ҡалыу мөмкинлеге бар. Бәлки, балалар хаҡына булһа ла, үҙебеҙҙең сәләмәтлеккә илке-һалҡы ғына түгел, ә етди ҡарарға кәрәктер? Хатта күптәр тәҡдир тип ҡабул иткән яман шеш тә бит хөкөм түгел, уны ваҡытында асыҡлап, ваҡытында дауалап, табиптарҙың ҡушҡанын теүәл үтәп, ғүмереңде тиҫтәләрсә йылдарға оҙайтырға мөмкин.\nЯҙылған: 09.02.15 | Ҡаралған: 1540


Доктор Скачилов Олег Поповты ла дауалаған\n1923 йылдың 6 июлендә медицина фәндәре кандидаты, Рәсәй Ф едерацияһы һәм Башҡортостандың атҡаҙанған врачы Владимир Ана тольевич Скачилов донъяға килә. Ул - крайҙы өйрәнеүсе, В. П.\nБирюков исемендәге Урал премияһы лауреаты, "Люди подвига и долга" һәм "О прожитом и пережитом" китаптары авторы. Ошо ки таптан беҙ уның "ҡояшлы клоун" Олег Попов менән осрашыуы тураһындағы хикәйәләүен килтерәбеҙ.\n"Олег Константинович Попов менә осрашыу айырыуса ҡыҙыҡлы булды. Ул үҙенең төркөмө менән Өфөгә килде. Һәм бына тағын\nмиңә шылтыратып, тиҙ ярҙам килеүе тураһында хәбәр иттеләр. Олег Попов цирк ҡунаҡханаһында ауырып ята, минең килеүемде һ орайҙар. Был юлы мин бер үҙем киттем. Үҙемде врач булараҡ ышаныслы тота инем инде. Килдем, уны бер ҙур булмаған номерға урынлаштырғандар. Бер үҙе ултыра, һөмһөрө ҡойолған. Мин уны иғтибар менән тыңланым: пневмония. Был ауырыуҙың башланыуын күрһәтеүсе барлыҡ симптомдар ҙа бар. Мин уға дауаханаға ятырға кәрәклеге тураһында белдерҙем. Ул:\n- Нисек инде, цирк туҡтап ҡаласаҡ бит! Кешеләр эшһеҙ ҡала , сөнки был сығыштарҙың үҙәге Олег Поповта. Минһеҙ улар бер\nнимә лә күрһәтә алмаясаҡ, - ти.\n- Һеҙ мине лә дөрөҫ аңлағыҙ, һеҙҙең ҡырҡ градус менән аренала ятыуығыҙға ҡарап халыҡ көлмәйәсәк.\nБына шундай ярайһы ғына етди һөйләшеү килеп сыҡты. Мин уны үҙемә дауаханаға алып килдем. Был хәл Пасха алдынан булды. Бер тәүлектән Олег Поповтың ишек төбөнә санитарка\nултыртып ҡуйырға мәжбүр булдым, сөнки Олег Поповтың бында я тыуын ишетеп, барлыҡ ауырыуҙар ҙа уның палатаһын асып ҡарарға тырыша. Уның ауырыуын әйтеү ҙә файҙаһыҙ. Бер көнө иртә менән килһәм, ул тауыҡ йомортҡаларына һүрәт төшөрөп ултыра. Баҡһаң, ул бик матур төшөрә икән, һәм беҙҙең санитар ка һәм шәфҡәт туташтарына пасха бүләктәре эшләргә булған. Ареналағы сығыштарына ҡарағанда ла мөләйемерәк, тапҡыр әңгәмәсе ине ул. Беҙҙә бер ай тирәһе ятты. Көн дә осраша торғайныҡ. Шәфҡәт туташтары менән дуҫлашты. Дауахана хеҙмәткәрҙәре әйтеүенсә, ул шул тиклем изге күңелле кеше, дауаланып сыҡҡан ваҡытында хатта ҡыйын да булып торҙо.\nСығыр алдынан ул беҙҙең өлкән шәфҡәт туташы, һуғыш ветераны, бик аҡыллы ҡатын Марья Яковлевна янына ингән.\n- Марья Яковлевна, мин күптән түгел Франциянан коньяк алы п\nҡайттым, "Наполеон". Мәскәүҙә табып булмай ундайҙы. Иртәгә шуны Владимир Анатольевичҡа бүләк итергә теләйем.\n- Әгәр уның менән мөнәсәбәтегеҙе боҙорға теләйһегеҙ икән, рәхим итегеҙ.\n- Ниңә, ҡабул итмәйәсәкме\n- Асыуланасаҡ, беҙ ришүәт ҡабул итмәйбеҙ.\n- Ә нимә ҡабул итәсәк һуң ул\nШәфҡәт туташы тотҡан да, былай тигән: ул авторҙың автографы ҡуйылған китапты ҡабул итә ала, тик һатып алынған булмаһын. Рәссамдың ҙур булмаған этюдын алыуы мөмкин. Беҙҙең дауаханала ундай картиналар етерлек.\nИкенсе көнө иртәнсәк оперативка бара, һәм ҡапыл ишек асыл а, һары пинжәк һәм буйлы салбар кейгән Олег Константинович күренә, үҙе ҡояштай йылмая, ҡулына ҙур календарь тотҡан. Унд а үҙенең һүрәте төшөрөлгән, алдында аҡ эт. Һәм ошо эт фонын да фломастер менән "Минең һаулығымдың дуҫы Владимир Анатольевич Скачиловҡа халыҡ артисы Олег Поповтан" тип яҙылған.\nҺуңынан беҙ Өфө циркында ла ике тапҡыр осраштыҡ".\n... Владимир Анатольевич Скачилов 1996 йылдың 7 февраленд ә вафат була.


3 Август 2010, 21:39\nБашҡорт дәүләт аграр университетын тамамлап, тыуған яғына эшкә ҡайтыусы йәш белгестәргә район хакимиәтендә тантаналы рәүештә диплом тапшырыу Илеш районында күркәм бер традицияға әйләнде.Күптән түгел әлеге уҡыу йортон тамамлаған 26 егет һәм ҡыҙға муниципаль район хакимиәте башлығы И. Мостафин дипломдар тапшырҙы. Илдар Иршат улы, тантананы асып, йәштәргә һайлаған юлдарында уңыштар теләне, район агросәнәғәт тармағының иҡтисади-финанс торошо менән таныштырҙы. Йәш белгестәрҙең һәр береһенең ауыл хужалығы өсөн кәрәкле кадр булыуын билдәләне. Иң тәүҙә документты ҡыҙыл дипломға эйә булыусы Ынйы Шәрәфғәлиева алды.Тантанала йәш белгестәрҙең ата-әсәләре, хужалыҡ етәкселәре лә ҡатнашты. Хужалыҡ етәкселәре исеменән «Урал» йәмғиәте директоры Роберт Ибраһимов, ата-әсәләр исеменән Ринат Миңлеғәлиев һәм Рәғиб Миңлеғәлиев сығыш яһап, йәштәрҙе оло тормош юлына аяҡ баҫыуҙары менән ҡотланы. Ришат Шәңгәрәев, Гөлназ Гәрәева, Айһылыу Сабирова йәш белгестәр исеменән үҙҙәрен иғтибарһыҙ ҡалдырмауҙары өсөн рәхмәт белдерҙе.


VI Бөтә Рәсәй уҡыусылар производство бригадалары слеты үткәрелә // Иҡтисад | новости башинформ.рф\nVI Бөтә Рәсәй уҡыусылар производство бригадалары слеты үткәрелә\n11:58, 1 июля 2010 Иҡтисад\nБөгөн Стәрлетамаҡ районы VI Бөтә Рәсәй уҡыусылар производство бригадалары слетында ҡатнашыусыларҙы ҡабул итә. Слетты асыу тантанаһы 2 июлдә «Рощинский» совхозы» дәүләт унитар предприятиеһының Мәҙәниәт һарайында үткәрелә.\nСлет уҡыусыларға профессиональ белем, хеҙмәт күнекмәләре кимәлен күтәрергә, уларҙа ауыл хужалығы һөнәрҙәренә һөйөү һәм ихтирам, ауыл хужалығы өлкәһендә эшләү теләге уятырға ярҙам итәсәк.\nБР Ауыл хужалығы министрлығы матбуғат хеҙмәтенән хәбәр итеүҙәренсә, Рәсәй Федерацияһының 16 субъектынан уҡыусылар буласаҡ аграрийҙар күнекмәләрен күрһәтәсәк. Беҙҙең республикаға Воронеж, Липецк, Белгород, Новосибирск өлкәләренән уҡыусылар килде лә инде.\nСлет программаһында — йәшелсәселек, баҫыусылыҡ, малсылыҡ, баҡсасылыҡ, бригадирҙар, ер һөрөүсе-механизаторҙар, машина менән һауыу операторҙары номинациялары буйынса конкурстар үткәреү.\nУҡыусылар производство бригадалары слеты 5 июлдә тамамланасаҡ.\nТеги: Бөтә Рәсәй уҡыусылар бригадалары слеты


Телефон номерҙары менән танышты - Кафе танышты онлайн видео чат\nУльянов Вахба, берләшкән ғәрәп әмирлектәре, Дубай, миңә 40 һәм 30 йыл эсендә малайҙар менән танышырға теләй ине\nӘгәр реакцияһы тиҙлеге түбән, тимәк, яуап ҡулланыусылар һирәкӘгәр ул юғары булыу ихтималлығын тыш, файҙаланыусы яуап биреү, күпкә юғары. Фотоһүрәттәр, браузерҙәр"эротическое", шул ғына ҡарарға мөмкин булған файҙаланыусылар, улар контент эротическое ҡарарға риза булған. Бүлек"әгәр һеҙ фотола булараҡ билдәләй"эротическое", файҙаланыусы булып күренмәле генә шул ул, уларҙы контрел эротическое ҡарарға риза булған. Бүлек"недоступная Эҙләп, сөнки һеҙ отключены файлдар"бүлегендә һеҙ эҙләгән ҡатнашты", көйләүҙәрҙе үҙгәртеү, һәм һеҙ аласаһы күберәк белә.\nТигәнде аңлата тип, ҡыҙ телефон номерын һорайым һинән. Яуап Yahoo\nәгәр ҙә һеҙ ҡушыла\nТимәк, уның ҡыҙ янына йыуан, ул, Әммә бер ҡасан да егет, уйлай һәм был ҡыҙы, нимә ул һеҙҙең өсөн идеаль тап килә\nҡайһы бер осраҡта, әгәр егет менән ҡыҙ ғына танышып, уның номерын һораным ул тел, ул.\nәгәр ҙә ул башҡа кешеләр алдында һорағас, ул возм. тик һине яҡшы белергә теләнем, ләкин һин һаман да оҡшай, әммә ул быны әгәр яңғыҙһығыҙ икән, уның һинең менән танышырға бик теләгән. Дуҫ егет нисектер был мөмкин булған потенциаль йәки нисек, әммә ахыр сиктә ваҡыт күрһәтер.\nҺин уны яҡшы белергә теләй\nӘлеге ваҡытта уны һин яҡшы белергә генә теләй. Күңелендә ябай, йәки страховка һатып ул тиклем түгел ишек ишек тормошонда буласаҡ. Әгәр юҡ, ул уйлағанса, тип, шанс, һәм һеҙгә эҫе тора. Беҙҙең заманда, һәр кем теләгән текстың чаттар ярҙамында кеҫә телефондары, ябай булыуы мөмкин, шуға күрә ул, бер ҡыҙ булырға теләгән нәмәне (йәки өй эше итеп һеҙгә өсөн ресурстар). йәки, бәлки, ихтимал мөнәсәбәт ул сәскә. Бәлиғ булмағандар өсөн зыян килтереү, көсләү йәки хәүеф янамай, баҫып һәм шәхси эҙәрләү, кәүҙәләнеш йәки яңылыш индереү, йәки мутлыҡта фишинг, бәлиғ булмағандар зыян килтереү, көсләү йәки хәүеф янамай, баҫып һәм шәхси эҙәрләү, кәүҙәләнеш һәм факттарҙы боҙоп, йәки мутлыҡта фишинг, бәлиғ булмағандар зыян килтереү, көсләү йәки хәүеф янамай, баҫып һәм шәхси эҙәрләү, кәүҙәләнеш һәм факттарҙы боҙоп, йәки мутлыҡта фишинг. Тик уның нормаль йәки был секс эзләй.\nU LIVE with girls Chatroulette\nБеҙ һине яҡшы менән бергә йәшәй\nЧатта бер хәбәрҙәр һәм, бер-береһе өсөн күсеп незнакомец, һөйәр йәки ғаиләБеҙҙең девиз шундай булабыҙ, ҡасан төҙөлгән u беҙ LIVE - ған һәм уның ҡала һәм хәҙерге көнгә тиклем. Бөтә донъя менән аралашҡан кешеләр, табырға йыйыныусы яңы дустар, табылмаған мөхәббәт.\nСкачать U LIVE-браузер йәки был туранан-тура кушымталар хәҙер google play сатнай башланы.\nХәбәр ебәрҙе, кешеләр менән аралашыу, йәмәғәт урындарында булыуын теләйем, дуҫтар йыйыныуын, үҙе туранан - тура трансляция башлауы-быларҙың барыһы ла бөтөнләй бушлай. Һәр көн беҙ LIVE ч U яҡшыртырға мөмкин, ул артыҡ һәм файҙалы практична һәм һеҙҙә эшләргә теләйем. Беҙ бик юғары байяибе, һеҙ аңлатма. Был беҙҙе белә, әгәр был-шуға ла рулетка менән тере. Һәм мәңге идеялар тәҡдим хупланманы. Беҙ һеҙгә ярҙам итергә теләүсе ҡаланың мобиль донъя мобиллеге. Android ч аша реаль ваҡытта беҙгә мөмкин, Интернет һәм мобиль Интернет. Был пк йәки ноутбук, наслаждаться оло экран, һеҙ өйҙә ҡушыла.\nВыдать уның аша.\nСмартфондар һәм планшет компьютерҙар өсөн кушымталар, һәм бәйләнеш өсөн аралашыу ҡала. Википедия тонна наклейкаһы булған һәм ала торған һезгә ярҙам итәр йәшерергә һеҙҙең үҙенең хистәрен белдерҙе һәм аралашыу. Көлкө көлкө һәм аңлатмалар менән ике незнакомца-береһе менән танышып боҙ һынға наклейка ярҙам итә ала. Хурлыҡлы өсөн тролль эҙәрлекләгән модераторҙар, ә бесәй - ике, дүрт һәм ғаилә. Бында тыйылған йәки мутлыҡта шантаж. Шулай уҡ теләһә ниндәй хәрәкәт изгнание уны булдырмау ярҙам итә ала, тип хәбәр тураһында ҙә подозрительный. Һеҙ беҙҙең команда мөмкин тиклем тиҙерәк ҡайғыртырға тураһында отчет. Һеҙ тикшерергә кәрәк түгел, үҙенең аккаунты өсөн ҡулланылған реаль ваҡытта чатта. Телефон номерын йәки социаль селтәрендә аккаунт асыу сеанстары өсөн кәрәк түгел. Беҙ шулай уҡ беҙҙең ҡалыу мөмкинлеген файҙаланыусы билдәһеҙ шул, күпме теләй улар. Беҙҙең ч башлап ебәрҙе, һәм һеҙ экранда күргән исемлегенең уртаһында тура трансляция. Шул тиклем һеҙ, бәлки, бында ҡалмағыҙ, теләһәгеҙ ни, тура эфирҙан йәки ябай файҙаланыу һәм эҙләп ҡараны, таба файҙаланыусыларҙың аныҡ. Шәхси хәбәремә йәки шәхси видеочить башлап ебәргәс, ғәжәпләнеп тә кеше табып.\nБеҙ минималь талаптар кәметеү тоташыр, һәм хәҙер теләһә ҡайһы урынға һеҙ мөмкин тиклем u live ҡарамаҫтан, интернет сифаты.\nБөтә, тип, һеҙ, кәрәк, быны өс-дүрт ч бөтә донъя менән аралашыу.\nбушлай таныша сайтында теркәү һәм\nчатта теркәлергә рулетка башҡа 18 18 башҡа бушлай видео чат башҡа ҡыҙҙар менән танышып теркәлгән видео чат теркәлгән видео чат чатта теркәлергә рулетка менән телефон без интернета бушлай онлайн видео чат башҡа ҡыҙҙар менән бушлай теркәү ч рулетка чатта теркәлергә бушлай онлайн без рулетка ч рулетка менән ҡыҙы 18 18 ҡыҙы менән бушлай видеочить


Яңы балалар баҡсаһы тиҙҙән үҙ ишектәрен аса\nТиҙҙән Воскресенк ауылы халҡының хыялдары тормошҡа аша: оҙаҡламай бында яңы балалар баҡсаһы үҙ ишектәрен аса.\n35 урынға иҫәпләнгән “Ҡайынҡай” балалар баҡсаһына былтыр нигеҙ ташы һалынды. Өфө ҡалаһының “8-се һанлы төҙөлөш идаралығы” йәмғиәте эшселәре ҡыҫҡа ғына ваҡыт эсендә бинаның үҙен күтәреп, башын ябып та ултыртты. Әле объектта төҙөлөш эштәре тамамланыуға бара, штукатур-малярҙар бинаны эске яҡтан матурлау – буяу-ағартыу эштәренә тотонһа, икенселәр иҙәндәргә плиткалар йәбештерә, сантехника ҡорамалдарын урынлаштыра. Эш бүлмәләренә ишектәр ҡуйғас, иҙәнгә линолеум түшәүгә тотонасаҡтар.\nБинаның эске яғын матурлау менән бер рәттән тышта ла төҙөкләндереү эштәре дәррәү бара: эшселәр объектты арттан профнастил, алдан тимер рәшәткә менән кәртәләй. Юлсылар балалар баҡсаһы алдына - Мәктәп урамының 255 метрына, 460 квадрат метрлыҡ автомобилдәр өсөн туҡталыш урыны менән, асфальт түшәй. Эштәрҙе Күгәрсен юл төҙөү-ремонтлау идаралығының Хәниф Ваһапов бригадаһы башҡара. Асфальт һалыу машинаһы машинисы Александр Дыбов, каток машинистары Ирек Ҡотлоғужин һәм Фәнис Яйыҡбаев, эшселәр Самат Ҡотлоғужин, Илнур Хәмитов, битум йөрөтөүсе Радик Йәнбирҙин һәм “УАЗ” водителе Мансур Хәлитов башҡа участкаларҙа кеүек үк бында ла ҙур яуаплылыҡ менән эшләйҙәр.\nТиҙҙән яңы асфальт түшәлгән юл буйлап бәхетле балалар өр-яңы балалар баҡсаһы – үҙҙәренең икенсе өйөнә әйләнгән, уларға белем-тәрбиә биргән, донъяны танып белергә өйрәткән белем усағына ашығасаҡ.


Семеновка (Баймаҡ районы) — Башҡорт Википедияһы\nСеменовка (Баймаҡ районы)\nСеменовка (рус. Семёновское) — Башҡортостандың Баймаҡ районындағы ауыл. 2009 йылдың 1 ғинуарына ҡарата халыҡ һаны 377 кеше. Почта индексы — 453631, ОКАТО коды — 80206842001.\nҠасабаның барлыҡҡа килеүе 1912—1913 йылдарҙа Көньяҡ Урал тау сәнәғәте акционерҙар йәмҡиәте (ЮУГАО) тарафынан алтын ятҡылыҡтарын табыу менән бәйле. 1920 йылда рудникта 103 йортта 790 башҡорт йәшәгән. Ауылдың атамаһы ятҡылыҡтарҙың беренсел документацияһын әҙерләгән һәм бында эшләгән геолог Семенов фамилияһынан алынған.\n1913 йылда ЮУГАО составындағы бында инглиз ҡоралмалары менән йыһазландырылған циан-ил заводы төҙөлә. 1913—1917 йылдарҙа 16 бот алтын сығарыла.\nРеволюция һәм Граждандар һуғышы осоронда йәмғиәттең хужалары ҡыуыла һәм производство туҡтай. 1928 йылда ғына, ҡоралмаларын яңыртҡандан һәм фабрика һәм шахталарҙа электр уты бирелгәндән һуң, ҡабаттан тергеҙелә. Фабрика ҡарамағындағы шахтала 150—180 кеше эшләй. 1943 йылда ЗИФ (Золотоизвлекающая фабрика) төҙөлә. 1950-се йылдарға тиклем Семеновка шахталары фабриканы юғары кимәлдәге алтын менән тәьмин итә, был ауылға яҡшы үҫешергә мөмкинлек бирә. Хәҙерге ваҡытта алтын сығарыу фабрикаһы ябылған (1998 йылда) һәм ташландыҡ хәлендә, предприятие территорияһы тирә-яә мөхите өсөн етди хәүеф тыуҙыра. Ауылдан кешеләр күпләп күсенә, яңы эш урындары эҙләй.\n2010 йыл 14 октябрь 276 129 147 46,7 53,3\nРайон үҙәгенә тиклем (Баймаҡ): 10 км\nЯҡындағы тимер юл станцияһы (Сибай): 51 км\nИҙелбаев Ғ. З. — Бөйөк Ватан һуғышы ветераны, БАССР-ҙың атҡаҙанған уҡытыусыһы;\nТимеров Азамат Камил улы, (14 февраль 1969) — Хөсәйен Әхмәтов исемендәге Башҡорт дәүләт филармонияһы йырсыһы, Башҡортостан Республикаһының халыҡ артисы (2006);\nСалауатов Альберт Рәфҡәт улы (29.05.1971), йырсы. 2012 йылдан Сибай театр-концерт берекмәһенең артист-вокалсыһы. Башҡортостан Республикаһының атҡаҙанған артисы (2010);\nРыҫкилдин Ҡасим Янбай улы — БМСК-ның элекке директоры;\nЙәнбирҙин Йомағужа, Солтанғолов Шәкирйән, Әбдрәхимов Абдулла, Муллагилдина Ғәлима — почетлы шахтерҙар.\nСеменовка руднигында шулай уҡ элекке Түбә руднигы идаралығы директорҙары Атанғолов Абдрахман Ғәлим улы һәм Ғәйнуллин Фәрүәз Әхмәҙи улы эшләгән.\n↑ http://ufagen.ru/places/baymakskiy/semenovskiy_rudnik.html Семеновский рудник\n↑ 5,0 5,1 5,2 5,3 5,4 Баймакский край. Краеведческое и энциклопедическое издание. Уфа: «Китап», 2002. 332 с.\n↑ 6,0 6,1 http://www.bashinform.ru/news/348750-semenovskaya-zolotoizvlekayushchaya-fabrika-v-bashkirii-obekt-povyshennoy-ekologicheskoy-opasnosti/ Семеновская золотоизвлекающая фабрика в Башкирии — объект повышенной экологической опасности\nhttps://ba.wikipedia.org/w/index.php?title=Семеновка_(Баймаҡ_районы)&oldid=1074459 ҡабул ителгән\nБыл бит һуңғы тапҡыр 15:43 22 сентябрь 2021 үҙгәртелгән.


Материалы за Апрель 2013 года » Страница 6 » Табын\nДүрт кенә көн ҡалды\n17 апреля 2013 йыл | Матбуғат\nТашламалы хаҡ менән "Табын”ға яҙылыу ун көнлөгө тамамланырға 4 кенә көн ҡалды. Күптәр был мөмкинлекте файҙаланып ҡалғандыр, тип өмөтләнәбеҙ. Ә инде кемдәр әлегә яҙылмаған, ашығығыҙ, ошо дүрт көн эсендә "Табын”ға яҙылып ҡуйығыҙ. Был көндәрҙә гәзиткә яҙылыусылар икеләтә отасаҡ бит. Берҙән, әҙме-күпме аҡсаһын кеҫәһендә ҡалдырһа, икенсенән, уларға икенсе ярты йыллыҡта яҡындарына ҡотлау йәки иғлан биргәндә 10 процент ташлама буласаҡ. Әйҙәгеҙ, был мөмкинлекте ҡулдан ысҡындырмайыҡ, бөгөн үк "Табын”ға яҙылып ҡуяйыҡ. Ошо 4 көндә "Табын”ға яҙылыу хаҡы – 354 һум 36 тин. Ә инде 22 апрелдән гәзиткә яҙылыу хаҡы 393 һум 72 тин буласаҡ.\nӘсәләргә - миҙалдар\nБашҡортостан Президенты Указы нигеҙендә Ташлы ауылында йәшәүсе Александра Васильевна ПАШИНА "Әсәлек даны” миҙалы менән бүләкләнде.


Хәбәрҙәр: Либерия: карантин үҙәгенән Эбола биҙгәге менән ауырыусылар ҡасҡан.\nЛиберия: карантин үҙәгенән Эбола биҙгәге менән ауырыусылар ҡасҡан.\nЛиберия баш ҡалаһы Монровияла йәкшәмбегә ҡарай төндә билдәһеҙ кешеләр Эбола биҙгәге менән ауырығандарҙың карантин үҙәгенә һөжүм иткән. Үҙәктән, кәм тигәндә, 17 кеше ҡасҡан. Уларҙың ҡайһы берҙәре ауырыу, ҡайһы берҙәренең организмында врачтар вирус тапҡан.\nҮҙәк 75 мең кеше йәшәгән ярлы Вест-Пойнт районында урынлашҡан. Һөжүм итеүселәр һәм уларға ҡушылған урындағы халыҡ үҙәктән урын-ер әйберҙәрен, одеялдар һәм түшәктәрҙе, биҙгәк вирусы менән зарарланыуы мөмкин булған нәмәләрҙе алып сыҡҡан.\nҺаулыҡ һаҡлау министрлығы Вест-Пойнтта эпидемия таралыуынан ҡурҡа.\nКөн элгәре бында йәшәүсе халыҡ Эбола биҙгәгенән үлеүе мөмкин булған мәйеттәр янына полиция һәм матәм хеҙмәткәрҙәрен үткәрмәгән.\nБөтә Донъя һаулыҡ һаҡлау ойошмаһы мәғлүмәттәре буйынса, Либерияла хәлдәр киҫкен тора, Либерия халҡының вирус барлығына ышанмауы хәлде тағы ла ҡатмарландыра. Африка континентында Эбола биҙгәге ҡорбандары 1200-гә еткән.


«Киске Өфө» гәзитенең сайты - ҮҘЕҢ ЕТЕШТЕРГӘН РИЗЫҠҠА ЕТӘ БУЛАМЫ ҺУҢ! - 2014 - Мәҡәләләр\nТыуған ояһында алған тәрбиәһе, ата-әсәһенән күскән эшһөйәрлеге менән ауыл тормошон яратып, уның бар матурлығын тойоп йәшәүселәрҙең береһе ул балалар баҡсаһында тәрбиәсе булып эшләүсе, тормош иптәше Рөстәм менән ике ул һәм бер ҡыҙ тәрбиәләп үҫтереүсе Илзирә. Әлбиттә, күптәргә өлгө булып, ауылда гөрләтеп донъя көтөүгә бөтәһенең дә барымы булмай. Берәүҙәр - алма, икенселәр хөрмә яратҡан кеүек, тормошта ла кемдер ауылды үҙ итә, икенселәр ҡалала йәшәүҙе хуп күрә. Ғөмүмән, бөгөн ауыл халҡын һис икеләнмәй ике төркөмгә бүлергә булыр ине: мал тотоп, ҡош-ҡорт үрсетеп, баҡса үҫтереп, рәхәтләнеп ауыл тормошо файҙаһын күреүселәр һәм быларҙың барыһын да файҙаһыҙға көс түгеү тип һанап, магазин кәштәләрендәге әҙер ризыҡҡа өҫтөнлөк биреүселәр. Ә бына Илзирәне бер һүҙһеҙ тәүгеләр рәтенә индерергә була. "Ауылдан башҡа тормошомдо күҙ алдына ла килтерә алмайым. Күңелең бошҡан саҡтарҙа баҡсаңа сығып, түтәлдә ҡаҙыныуҙан, йәиһә ҡураңдағы ҡош-ҡортоңа ем һибеүҙән генә лә әллә күпме йәм, тыныслыҡ табырға була", - ти ул. Бөгөн беҙ Илзирә менән ауылда мал тотоп йәшәүҙең өҫтөнлөгө хаҡында әңгәмә ҡорҙоҡ.\n- Мал тотоп ыҙалағансы, теләгән нәмәне магазиндан ғына сығаһың да алаһың, тиеүселәр күбәйҙе, - тип һөйләп китте Илзирә. - Уйлап ҡараһаң, уларҙың һүҙендә лә хаҡлыҡ бар кеүек. Мал тотам, тиһәң, бесәнен эшләргә, бесән эшләйем, тиһәң, техникаһын, яғыулығын һатып алырға кәрәк. Ә инде баҡса үҫтерәһең икән, көнө-төнө тупраҡта соҡсонорға, баш ҡалҡытҡан һәр шытымыңды тәрбиәләргә, һыуын һибергә, сүбен утарға тура килә. Һин шулай баш күтәрмәй эш менән булғанда, икенсе берәүҙәрҙең йәй хозурлығына кинәнеп, рәхәтләнеп һыу инеүе, ҡояшта ҡыҙыныуы күптәрҙе уйланырға ла мәжбүр итәлер. Шулай ҙа иртә таңдан тороп мал менән булған, баҡса ҡараған кешеләр барыбер ҙә үҙенә күберәк хөрмәт, һоҡланыу уята. Малыңды, баҡсаңдағы йәшелсә-емешеңде көҙгә тиклем имен-аман ғына үҫтереп алыу - бер шөғөл булһа, уны ризыҡ итеп эшкәртеү тағы ла яуаплыраҡ һәм мөһимерәк эш. Ике һыйыр тотабыҙ, йыл һайын ҡаҙ, өйрәк, бройлер себештәре һатып алабыҙ. Ауылда йәшәп тә, мал тотмауҙы күҙ алдына ла килтермәйем. Шуға күрә, кәртә-ҡуралағы эштәрҙе күңелемде биреп, яратып башҡарам. Ҡасандыр атай-әсәй биргән тәрбиәнең бөгөн ни тиклем кәрәк, мөһим булыуын асыҡ тоям. Һуғым осоронда ла кәңәштәре ярап ҡала. Мәҫәлән, һуғымсының ҡулынан күп нәмә тороуын бәләкәй саҡтан ишетеп үҫтек. Шунлыҡтан, итебеҙ тәмле, татлы булһын өсөн был эшкә белгән кешене генә саҡырабыҙ.\nҒөмүмән, һуғым, ҡаҙ өмәләре беҙҙең өсөн үҙе бер йола үтәү ул. Был эштәрҙең үҙ рәте, нескәлеге бар. Бында эш ирҙәр һәм ҡатындар эшенә бүленә. Ирҙәр һуғымды һуйып, эсәкте төшөргәс, беҙ, ҡатындар, тиҙ арала эсәкте аралап алабыҙ. Әгәр ҙә яйлап тотонһаң, эсәк араһындағы май туңасаҡ һәм йыуғанда әйләндереүе ҡыйын буласаҡ. Эсәкте аралап бөткәс, уларҙы биҙрәләргә тултырып, йылғаға алып барып, ағын һыуҙа йыуаһың да, лайлаһы сыҡһын өсөн ағарғансы ҡарҙа яҡшылап тапайһың. Өйгә алып ҡайтҡас, эсәк-ҡарынға күп итеп тоҙ һалып, төнгөлөккә ҡалдыраһың. Ҡайһы берәүҙәр эсәкте бешекләй, теләмәгәндәр шунда уҡ уларҙы айырып, ас эсәкте, туҡ эсәкте, бөйәнен, ҡатлансығын, ҡарынын өлөштәргә бүлеп бәйләп, элеп ҡуя. Әгәр ҙә бешекләргә кәрәк булһа, йыуылған эсәктәрҙе саҡ ҡына ҡайнатып алып (оҙаҡ ҡайнатырға ярамай, ул саҡта эсәкте ҡырып булмаясаҡ) ҡырып, тағы берҙе йыуаһың.\nЭсәк-ҡарынды эшкәртеү ҡатын-ҡыҙ эше булһа, итте өлөштәргә бүлеп элеүҙе ирҙәр башҡара. Йола буйынса, һуғым салған кешегә шунда уҡ салыу урынын, йәғни муйын өлөшөн биреп ҡайтарабыҙ. Итте 6 өлөшкә бүлеп, һүле аҡһын өсөн ышыҡ ергә элеп торабыҙ. Ит туңғас, уны үҙеңә кәрәккән бәләкәй өлөштәргә бүлеп, кипмәһен өсөн полиэтилен менән урап һалып ҡуябыҙ. Ҡайһы берәүҙәр итте ҡарға ла күмә. Тик улай иткәндә, иттең тәме, һуты юғала.\nТәүге көн ит, эсәк-ҡарынды тәрбиәләү менән булышһаҡ, икенсе көнгә яңы иттән күп итеп аш һалып, өмәселәремде ҡунаҡҡа саҡырам. Үҙем ҡырҡҡан һалмалы аш менән һыйлағас, ит менән картуф бирәм, баҡсамда үҫтергән йәшелсә-емешемде ултыртам. Әсәйем өйрәтеүенсә, һуйған көн - туйған көн булырға тейеш, шуға ла ризыҡты мул әҙерләргә тырышам. Был көн тәрбиәләп үҫтергән малыңды имен-аман ашарға насип булыу шатлығын яҡындарың, күрше-күләнең менән уртаҡлашыу ҙа ул. Ғөмүмән, һуғым һуйыу бер кешенең генә эше түгел. Был эште күмәкләп, дөрөҫ итеп башҡарыу шарт. Шуға күрә, ярҙамсыларымдың барыһын да ризалыҡта ҡалдырам.\nБыйыл 20 өйрәк, 15 ҡаҙ бәпкәһе, 20 бройлер себеше лә һатып алдыҡ. Бройлерҙар йәйге осорҙа, иткә ҡытлыҡ ваҡытында яҡшы була. Бесән ваҡытында көтмәгәндә ҡунаҡ килеп төшһә лә салып ебәреүгә уңайлы. Уның күбеһен йәй буйы тотоноп та бөтәһең, шуға күрә көҙгөлөккә әллә ни мәшәҡәт тә ҡалмай. Өйрәкте ем яуы булмаһын өсөн 3 айҙан да артыҡ тотмайбыҙ. Артыҡ ҡараһаң, уның кире ябығыуы ла бар. Ә бына ҡаҙ бәпкәләре бөтә яҡлап та наҙлыраҡ була. Уға тәрбиә лә яҡшы, ашатыу ҙа оҙағыраҡ булырға тейеш. Ҡаҙ өмәләрен ноябрҙә генә башлайбыҙ. Һуйыр алдынан ҡаҙҙың ҡауырһындары аҫтындағы бер-ике бөртөк мамығын йолҡоп ҡарайһың. Аҫтында яңы сығып килгән мамығы булмаһа, һуйырға ярай, тигән һүҙ. Әгәр ҙә мамыҡтары яңы сығып килһә, тағы ла ашата бирәһең, сөнки ваҡ мамыҡты таҙартыуы ҡыйын була. Ҡаҙҙы салыусы йола буйынса иң башта уның тәпәйҙәрен бәйләй һәм башын ҡиблаға ҡаратып, рәхимен әйтмәй генә бисмилла әйтеп сала. Тышта ҡаҙан аҫып, һуйылған ҡаҙҙарҙың муйынын бәйләп, ҡанаттарын ҡырҡып алабыҙ. Ҡанат аҫтындағы айырылып торған бер нисә бөртөк ҡаты йөндәрҙе йолҡоп алабыҙ. Улар мендәргә тығыу өсөн бармай, сөнки халыҡ уны хәрәм йөнө тип йөрөтә. Ҡайнар һыуға тығырҙан алда ҡойроҡ, ҡанат өлөшөндәге ҡауырһындарҙы йолҡоп, айырым һауытҡа һалып барабыҙ. Аҙаҡ тағы бер тапҡыр өмә ойоштороп, ҡауырһын һыҙырырға була. Шунан ҡаҙҙы әйләндерә-тулғандыра һыуға тығып алабыҙ ҙа, парына бырығып, мамығы йомшарһын өсөн, ҡалын әйбергә урап һалып торабыҙ. Һыу мамыҡтарҙы сеткаға тултырып барабыҙ. Һуңғараҡ, әҙерәк бушағас, уны сетка эсендә көйө йыуабыҙ. Майын эсәктән айырып алыуы еңел булһын өсөн, йолҡонған ҡаҙҙарҙы ҡарға һалып, әҙерәк туңдырып алырға мөмкин. Алынған эсәктәр ҙә аҙыраҡ ҡарҙа ятһа, яҡшыраҡ була. Әгәр ҙә эсәктәрҙе лә эш итергә кәрәк икән, уны уртаға ярып, йыуып бешекләйһең. Иң һуңынан баш, тәпәйгә сират етә. Тәпәйҙәрҙең тышҡы тиреһен һыҙырабыҙ, баштың йөнөн йолҡоп, ауыҙ-томшоғоноң ҡаты ҡатламын, киңерҙәген алабыҙ. Һыҙырыуы еңел булһын өсөн уларҙы ҡайнар һыуға тығып алырға кәрәк. Йыуып бөткәс, тәпәйҙәрҙе ҡапма-ҡаршы һалып, йыуылған эсәк менән урайбыҙ. Был эштәрҙе тамамлағас, сират тағы ҡаҙҙарға күсә. Ҡаҙҙы тағы бер тапҡыр ҡайнаған һыуға тығып, тышын бысаҡ менән ҡырам да, ҡоро сепрәк менән һөртөп, аш содаһы һалып, мул һыуҙа тағы берҙе яҡшылап йыуам һәм һыуы һарҡһын өсөн ҡаҙҙарҙы кискә тиклем түңкәреп ҡуям. Кискеһен өмәселәрҙе ирҙәре менән бергә ашҡа саҡырам. Аш әҙер булғансы ҡатындар ҡаҙҙарҙы тоҙлап ҡуя. Күстәнәс итеп биреү өсөн ҡаҙҙың ботон, башын, тәпәйҙәрен бешереп, һәр береһенә өлөш итеп алдан әҙерләйем. "Кем эшләмәй, шул ашамай" тип дөп-дөрөҫ әйткәндәр. Ауылда йәшәр өсөн ауылды яратыу, эш рәтен белеү мөһим. Эш итә белгәндә, мал аҫрап, баҡса үҫтереп, әллә күпме ризыҡ әҙерләргә мөмкин. Артығын һатып та ебәрәһең, килгән-киткән кешегә, туғандарға, дуҫтарға бына тигән күстәнәс тә була. Өйҙә йыл әйләнәһенә яңы ҡороттан, эремсектән, май-ҡаймаҡтан өҙөлмәйбеҙ. Ә инде үҙең эшләгән ҡойҡа (холодец), рулет, тултырмалар барҙа, магазин колбасалары ары торһон. Балалар өсөн дә файҙалы, аҡсаң да кеҫәңдә ҡала. Магазиндан составында нимә булғаны ла аңлашылмаған аҙыҡ-түлек алып ашағансы, үҙең үҫтергәнгә бер нәмә лә етмәй...\nБына ошондай егәрле, дәртле килендәр йәшәй Абҙаҡта. Бәләкәйҙән эш һөйөп, атай-әсәйҙең өлгөһөнә эйәреп, улар кеүек булырға ынтылып, холҡо-фиғелдәрендә нәҡ уларҙы сағылдырып йәшәй белеү үҙе үк башта телгә алған мәҡәлдәребеҙҙең ни тиклем мәғәнәле, ысынбарлыҡты оҫта сағылдырыуына асыҡ дәлил булып тора ла инде.\nЯҙылған: 08.12.14 | Ҡаралған: 1071


Fәҙелша шарлауығында | Йәншишмә\nӘ быйыл йәй беҙ, етенсене һәм һигеҙенсене тамамлаусылар, синыф етәкселәребеҙ Айбулат Сәрүәр улы Һибәтов һәм Илүзә Хатип ҡыҙы Яҡупова менән Темәс ауылындағы тыуған яҡты өйрәнеү музейына барҙыҡ. Ул 1896 –1897 йылдарҙа Бөрйән-Түңгәүер олоҫоноң административ үҙәге булып төҙөлә. Ә аҙаҡ был йорт 1985 йылда Бөйөк Ватан һуғышы ветераны Барый Мирхәйҙәр улы Буранбаевтың мөрәжәғәте буйынса музей булып теркәлә. Уның тураһында Илгизә Илдар ҡыҙы бик ҡыҙыҡлы итеп һөйләне. Урал аръяғы башҡорттарының йәшәү рәүеше, тормош-көнкүреш әйберҙәре менән дә таныштыҡ.\nМузейҙан һуң Ғәҙелша шарлауығына юлландыҡ. Килеп еткәс, сәй ҡайнатып эстек. Бер аҙ ял итеп алғас, шарлауыҡҡа табан атланыҡ. Өҫкә күтәрелеүе ауыр ғына булды. Беҙ һуҡмаҡ буйлап китеп тик барғанбыҙ, шуға ла шарлауыҡты үтеп киткәнебеҙҙе лә һиҙмәгәнбеҙ. Арттараҡ барған Айбулат ағай беҙҙе юғалтҡас, эҙләй сыҡҡан. Шул арала бер малайҙың кеҫә телефоны төшөп ҡалған, уны таба алмай ике сәғәттәй йөрөнөк. Кәйеф әҙерәк ҡырылды инде. Бигерәк тә телефон хужаһыныҡы. Шуға ҡарамаҫтан, шарлауыҡты төшөп ҡараныҡ. Матурлығына хайран ҡалырлыҡ. Һыу бейектән тулҡынланып ағып төшә лә яҫы таштар араһынан бормаланып ағып китә. Тәбиғәте лә серле һәм мөғжизәле һымаҡ.\nҠайтышлай Бейәғаза тауы эргәһендә парашютта, дельтапланда осоп йөрөүселәрҙе күрҙек. Ошондай күңелле ял бүләк иткәндәре өсөн уҡытыусыларыбыҙға һәм автобус водителе Илгиз Моталовҡа ҙур рәхмәтебеҙҙе белдерәбеҙ.\n« Матайға ултырҙым, машина йөрөттөм\nБеҙ сәләмәт тормош яҡлы! »


“Халыҡтар дуҫлығы һәм берҙәмлеге менән йәшәй йөҙйәшәр Башҡортостан” | ГТРК «Башкортостан» — Новости Уфы и РБ\n02 февраля 2018 — 15:48 ГТРК «Башкортостан»\nРеспублика башлығы грантына ойошторолған Башҡортостандың йөҙ йыллығына арналған марафон шулай атала. Өфөлә Хәйбулла районы ла үҙ күргәҙмәһен ойошторҙо. Гөлназ Сурина балаҫ, шәл һуғыу менән биш йыл шөғөлләнә. Йыл һайын Мәскәү, Екатеринбург, Санкт-Петербург һәм башҡа ҡала халҡын башҡорт йолалары, ғөрөф-ғәҙәттәре менән таныштырып сәйәхәт ҡыла ул. Кәзә дебетенән бәйләнгән кейем-һалымдарҙы Хәйбулла районы марафонында күргәҙмәгә килтереүҙән тыш, ул шунда уҡ уны эшләү серҙәренә лә өйрәтә. “Халыҡтар дуҫлығы һәм берҙәмлеге менән йәшәй йөҙйәшәр Башҡортостан” тип аталған марафон Башҡортостандың 100 йыллығына арналған. Һәр 54 район үҙенең мәҙәни һәләтен күрһәтәсәк. Марафонда һәр район республикаға нигеҙ һалыуҙа өлөш индергән үҙ шәхестәрен иҫкә ала, район исемен күтәреүселәрҙе билдәләп үтә.Башҡорт халҡының милли кейемдәренән тыш, Хәйбулла районы күргәҙмәһендә ошондай ризыҡтар ҙа төп урынды алып тора. Бында, күренеүенсә, ҡорот, бауырһаҡ, бал, буҙа һәм башҡа тәмлекәстәр килтерелгән. Әйткәндәй, һәр бер килгән ҡунаҡ ауыҙ итә ала.Фестивалде Мәҙәниәт министрлығы, “Бөтә донъя башҡорттары ҡоролтайы” район хакимиәттәре менән берлектә үткәрә. Марафон төрлө район күргәҙмәләренән тыш, аралашыу урыны ла булып тора. Артабан марафонды Әлшәй районы дауам итәсәк.


Барыһы да яҡшы беләм мин унда бала белем ала. (Ҡыҙҙар, Дустар, Ҡыҙ, Мәктәп) - Бөтә донъя видео чат! Бөтә ил, сит ил, бөтә донъя.\nБарыһы да яҡшы беләм мин унда бала белем ала. (Ҡыҙҙар, Дустар, Ҡыҙ, Мәктәп)\nШулай уҡ бинаға ингән йй\nМин ҡыҙҙарҙың мәктәпкә барғанын, мин бик ояла, унда бик боронғо һәм мин тағы диско һөсөн түгел, бәлки, унда һин ҡайҙа йәшәй, ниндәй ҙә булһа үҫмерҙәр ҡаршы междоусобие һәр ваҡыт күп. Әгәр эйе икән, әйҙә киттек, ләкин тапҡыр парҙар менән генә дуҫ. (: әгәр ҙә мөрәжәғәт итергә мөмкин. мәҫәлән күл бассейны юҡ, йә һин, бәлки, ҡыҙ балалары менән бергә бер нисә тапҡыр. әгәр һин яҡшы буласаҡ тип әйтә алам бел һин ҡыҙ саҡта менән, шулай булһа ла стесняйтесь ул саҡта һиңә ярҙам итә ала. (застенчивость шулай була-был, ҡыҙғанысҡа ҡаршы, бик насар.\nБоролоштан еңел баралар, йәш ҡала урамдары незнакомец йылмая.\nШунан улар автобустарына һәм башҡалар буйынса бер тапҡыр һинән һорарға ваҡытың булманы. спорт клубы, мөһим юғалды, тик, ҡыҙҙың унда ғына түгел.\nНисек әйтергә, бөтә Күнегеү, әллә ниндәй мизгелдәр һеҙҙең үҙегеҙгә нисек барған ине, хатта, әгәр һин тейешһең, һин еңәһең.\nШалить һәм асыҡ булыуы-был полдела.) Плавательный бассейн уңыштар, клуб, спорт, сәхнә, клуб, барҙа, дуҫ ҡыҙым менән мәктәп эшләргә тейеш тип әйтә ала һәм һеҙҙе үҙенән башҡа бер ир менән и.\nэй, мәктәбем өсөн әле мин һәм ҡыҙы алмаштыра. Проблема: дуҫымдан мин бер йәки күберәк кәрәк. Мин бик оялсан түгел, сөнки Эго менән дисконт һәм тағы ла түгел. Шулай итеп, Мин ҡатын-ҡыҙ түҙемһеҙлек менән көтә һәм етди яуап йыл.\nЙәки ябай яҡшы дуҫ булыуын теләй ине Иптәше.\nЛәкин мин генә түгел, беләм. Төп булараҡ өйрәнгән балалар булыуын белдем һәм шунда. Шулай кластар ғына ҡала.\nӘ кем танып ҡалған да, сөнки бер кем дә ябай журнал. Сөнки белгән егеттәр булараҡ өйрәнә. D: Эй, егет, мин яҡшы белергә һәм өйрәнергә теләр инем, тик әлегә уңышһыҙ тәжрибә, мин эшләгән. Мин дә уҡыуын теләр инек уйнатыу түгел, әммә бының менән барыбер ҙә кемдер таныштырҙы.\nЗадеть әммә шул тиклем яҡшы\nМиңә лә бик оялсан ала һәм модаға индереп, шуға күрә бер ниндәй ҙә малай.\nСөнки мин һеҙгә, бәлки, кәңәштәрен бирә.\nҺәр погремушка сәләмең өсөн рәхмәт, мин китеү менән ҡәнәғәт түгел, ләкин өйрәнергә теләгән-ҡатын-ҡыҙ ярата белә.\nМин һеҙгә барған советы, ҡатын-ҡыҙҙар тыш, унда яҡшы дисконт менән танышырға мөмкин.\nҠыҙын йәки ҡыҙ мәктәп интернатында юҫыҡҡа күсә. Селтәрендә мәғлүмәт күп түгел, шулай булғас. (хәйер, Мин уҡыу, ҡыҙ егет алманы ала, яҡшы уҡый.\nБыл правда ли, һеҙ белмәйһегеҙ.\nҺеҙ белә, бәлки, кемдер ебәргән йә үҙе ҡыҙ балалар өсөн мәктәп. Признательный яуап булыр ине), ярай мин Мин ҙур проблема. Мин ҡыҙҙар өсөн мәктәп бара, шуға күрә мин күп йылдар буйы бәйләнеш булыу өсөн ысын егет. Был да бит,-тип трут енси өлгөрөү, ҡапма-ҡаршы енес белеү йәки белмәү. Мин шул саҡтан алып бара аласаҡ әле, тигәндәй, егеттәр һәм ҡыҙҙар менән танышыу минең менән билдәләй алабыҙ, сөнки, ләкин ниндәй ҙә булһа башҡа мөмкинлектәр.\nҺаумы, минең ике дуҫ егет күп һәм улар яҡшы ғына.\nМин теләр инем менән, яңы кеше белә, бәлки, табырға йыйыныусы яңы дустар, һеҙ миңә бында яҡшы беләбеҙ һәм шулай уҡ ҙур булмаған ҡасабаһында йәшәй. әммә, иң нисек инде һәр эштәр. Бында йөҙөү йәки шулай тип йөрөтә. he н kletterwald мөмкин йәки, хәҙерге кеүек түгел ине шул саҡта мин кеше менән танышты әммә мин, сөнки мин бик оялсан да. мөмкин булһа, мин һеҙгә ярҙам итә ала. Һәм бында мин ҙур булмаған ҡала берләшмәләренең менән насар йәшәй. кеше балаһынан кәм булып һеҙ уҡып фекерегеҙҙе белергә, мин нисек ала белергә балаларым бөтәһе лә яҡшы уҡыны. Миңә нисә йәш булыуын теләр инем, - тип, иптәше. Был миңә файҙалы. Ни өсөн мин ниндәй теләйем, сөнки мин ирҙәрҙә лә, улар минең иптәшемә ҡаршы эште иң ничего юҡ. Күп кенә кешеләр тойоп һәм ҡыҙҙың минең класс кәм тигәндә белмәй иренә. Минең менән танышҡан егет бында белергә була. n he һорауға, йәки һеҙ бик оялсан була һәм видеочат ла инмәгән,-тип ҡуйҙы. Сәләм, мин белмәй ине, унда нисек баланы яратҡанын белгән һәм белергә мөмкин, тип, ҡыҙ егетте ярата, сөнки һыу) Lenaus легенда алдан рәхмәт, мин уларҙан бик күп тәжрибә тупларға мөнәсәбәте һуңғы ваҡытта уңышһыҙ. Шуға күрә мин ябай бер нисә тапҡыр тыңларға мөмкин булмаған егет менән танышырға теләйем f тәрән дуҫлыҡ һәм яҡшы үҫешкән, тигән мөнәсәбәт. Проблема шунда, шуның өсөн дә бик күп ҡыҙ һәм егеттәр менән аралашыу мин мәктәпкә киттем. минең йәштә булғанда Миңә ҡушыла. Мин мин инем, мин малайҙарҙы таба алманым һеҙ нисек ярҙам итергә белмәй, тел һәм дуҫлыҡ мөнәсәбәттәре генә түгел, мин ул мәғәнәлә.\nУға хас ҡайһы бер һыҙаттары булған кеүек, улар хаҡында һөйләне.\nРәхмәт һеҙгә яуап көтә һаумыһығыҙ, мин кисә дуҫы менән дискотекаға йөрөй форт һуңғы ваҡытта йыш ҡына була минең. Ҡайһы берҙә минең әхирәтем бар-шул егет менән, әммә мин түгел. Әммә мин белмәйем ниндәй тел өйрәнеү. Ләкин был нисек эшләй белеүҙәрен һәм мин мин тип әйтә. Һуң, мин бик тотанаҡлы һәм тыныс кеше булараҡ, был мине айырыуса ауыр. Бәлки идеялар өсөн мин һеҙҙе парҙар йәки советы ине. Мин дуҫтар менән аралаша алмай йөрөгән егет һәм ҡыҙы мин.\nрәхмәт мәктәбе bin йәки ябай егет (мин белмәгән унда кем яҡшы белгән кеше нисек белергә мөмкин булыуын йәки мөмкин тиклем белә.\nСибәр егет, һеҙ уны үҙе менән шулай етди һәм артабан ял итә ала. Мин ҡыҙыма барам, мәктәп, тел һәм мин һораны, уны ҡайҙан Үс килә, тип, кем ҡыҙ бала өсөн мәктәпкә китеп, лесбиянки. Мин булдым, әгәр һин лесбиянки, бәлки һеҙ, балалар сдружаться, әммә улар менән бергә яфаланам. Әммә t hei Das түгел шул, ҡыҙым, мәктәпкә килергә кәрәк. T һәм hei түгел, хатта был да, мәктәпкә китеп барған ҡыҙ бала өсөн бер кем дә, лесбиянки. Ҡайҙан килә был ҡыҙ мәктәп лесбиянки мәктәп үс тулы. Йәки ҡатын-ҡыҙға нисек танышыу, дискотека танышырға мөмкин эсемлек биреү яҡшы дустар рәт-рәт булып. Мин һәм ҡыҙым өсөн мин мәктәпкә киттем, тимәк, бәйләнештән күберәген ҡатын-ҡыҙ. Хәйер, бер нисә егетте беләм мин, мин, хатта уның кем дә белмәй, сөнки мин бик күп түгел ине, әммә дуҫлыҡ һәм w naschte менән мин-ике. Дуҫлыҡты мин нисек төҙөлгән һәм егеттәр менән таныштым. Мин бик оялсан, тип ҡурҡам, сөнки мин уны алам тип r как будто ул тел.\nМенән осрашыу Абакан: сайтында\nاجتماع واحد من الرجال الذين يريدون الزواج\nдонъя буйынса танышырға видео чат телефон видео менән танышты рулетка менән ҡыҙ видеочивать иң яҡшы ч рулетка башҡа сикләүҙәр юҡ видеочивать таныш булмаған онлайн видео чат бушлай танышыу сайттарына теркәлдем ҡыҙы менән шунда танышҡан. инә танышты рулетка менән ҡыҙ ч плюс


Башҡортостан Президенты Иглинда йәшәүселәрҙе ауылдың 225 йыллығы менән ҡотланы // Сәйәсәт | новости башинформ.рф\nБашҡортостан Президенты Иглинда йәшәүселәрҙе ауылдың 225 йыллығы менән ҡотланы\n12:43, 8 августа 2011 Сәйәсәт\nИглин районына эш сәфәре барышында Башҡортостан Президенты Рөстәм Хәмитов Иглин ҡасабаһының 225 йыллыҡ байрамында ҡатнашты, тип хәбәр итә БР Президентының матбуғат хеҙмәте.\n«Бөгөн Иглин районында булыу, һеҙҙе шатлыҡлы, бәхетле итеп күреү бик күңелле, — тине республика башлығы, Иглинда йәшәүселәрҙе байрамдары менән ҡотлап. – Бөгөн көн яҡшы башланды – Урман ауылының хәрби часть келәттәрендәге ғәҙәттән тыш хәл һөҙөмтәһендә зыян күреүсе кешеләргә асҡыстар тапшырҙыҡ. Бөгөн ул кешеләрҙә лә ҙур байрам. Ике ай элек бәлә ине, ә хәҙер барыһы ла яҡшы бара: кешеләрҙең яңы фатирҙары, яңы өйҙәре бар».\nРөстәм Хәмитов республиканың Иглин районы халҡына, уларҙың хеҙмәтенә ҡарата ихтирамлы булыуын һыҙыҡ өҫтөнә алды.\n«Иглин районы – ул һәр ваҡытта ла яҡшы кәйеф, ул – хеҙмәттә яҡшы һөҙөмтәләр. Иглин халҡы – ул Ватаныбыҙҙың тоғро кешеләре. Быны беҙ яҡшы беләбеҙ, — тип билдәләне республика Президенты. – Уларҙың барыһына ла ҙур рәхмәт».\nРөстәм Хәмитов шулай уҡ ауылға нигеҙ һалыусы Елена Иглина исемендәге төҙөкләндерелгән паркта булды. Бында балалар ҡаласығы, спорт майҙансығы төҙөлгән, быуа таҙартылған. Рөстәм Хәмитов район етәкселегенә спорт майҙансығында заманса полимер ябыуҙы ҡулланыу мөмкинлеген ҡарарға тәҡдим итте.


Эшҡыуарҙар – ауыл тотҡаһы\n«Йәшлек» гәзите » Махсус биттәр » Эшҡыуарҙар – ауыл тотҡаһы\n12.06.2019 Эшҡыуарҙар – ауыл тотҡаһы\nСалауат районының Лаҡлы ауылында Гөлдәр һәм Адик Хәйретдиновтар асҡан заманса кафе юбилейҙар һәм туйҙарҙы ҡалалағы кеүек үткәреү мөмкинлеге бирә\nКолхоздар тарҡалғас, ул йылдарҙа төҙөлгән биналарҙың күбеһе хужаһыҙ ҡалды. Үкенескә күрә, нисәмә йыл ҡарауһыҙ торғанға бөгөн улар ярым-емерек хәлдә.\nҘур күләмле эшкә тотоноп, иҫке биналарҙы төҙөкләндерергә теләүселәр ҙә бик һирәк. Билдәле, ҡарауһыҙ бинаны яңыртыу өсөн ни тиклем сығым, көс һәм тырышлыҡ кәрәк.\nЛаҡлы ауылында 1986 йылда һалынған ике ҡатлы ҙур бинала ҡасандыр икмәкхана булған. Әммә колхоз тарҡалғас, оҙаҡ йылдар буш тороп, сүп-сар баҫҡан, тәҙрәһеҙ, ишекһеҙ, ҡурҡыныс урынға әүерелгән. “Ҡотһоҙ бинала ен-бәрейҙәр йәшәй, тигән имеш-мимештәргә ышанған бала-саға уны урап уҙҙы, эргәһенән үткән һайын беҙҙең эс боша ине”, – ти ауыл халҡы.\nОшо ауылда тыуып үҫеп, бөгөн Һатҡы ҡалаһында йәшәүсе Адик Хәйретдинов бинаны һатып алғас, лаҡлыларҙың шатлығының сиге булманы. Әлбиттә, осо-ҡырыйы күренмәгән эшкә тотонған эшҡыуарҙың тырышлығын, уңғанлығын белгәндәр: “Бынамын тигән кафе булыр, эшен йырып сығыр!” – тиһә, икенселәр, әллә инде, ул бинанан рәтле нәмә сығырмы икән, тип бер аҙ икеләнеүен дә белдерҙе.\nӘммә былтыр март айында башланған эш алға барҙы. Бинаның тәҙрәләре, ишектәре алмаштырылды, эсе тулыһынса төҙөкләндерелде, ут, һыу үткәрелде. Евротәҙрәләр, тарттырылған түбә бизнесы менән шөғөлләнгән Гөлдәр һәм Адик Хәйретдиновтар, фантазияларын һәм тырышлыҡтарын эшкә егеп, Яңы йылға тиклем бик шәп кафе эшләп тә ҡуйҙы.\nБөгөн был бинаны танырлыҡ түгел, “Алина” кафеһы заман талаптарына ярашлы итеп йыһазландырылған: бешеренеү бүлмәһе, тантаналар залы, ҡул йыуыу урыны, бәҙрәф бар. Һәр ерҙә таҙалыҡ хөкөм һөрә. Кафе булдырылғанға тиклем лаҡлылар һәм күрше ауылдар халҡы тантаналарҙы, автобус яллап, Малаяҙҙа йә башҡа ерҙә үткәрһә, 70 кешелек “Алина” асылғандан бирле халыҡҡа ситкә йөрөргә түгел. Ысынлап та, өйҙә тығыҙланып ултырғансы, ҙур мәжлесте иркен, заманса, матур итеп йыһазландырылған кафела үткәреү күпкә отошлораҡ килеп сыға.\nКафеның дизайны ла һоҡландыра: ҡиммәтле обой йәбештерелгән, заманса люстралар, картиналар эленгән, иҙәнгә плиткалар һалынған, төрлө биҙәктәр, бер-береһенә тап килеп торған төҫтәр менән матурланған бинаның дизайнын хужалар үҙҙәре уйлап тапҡан. Элегерәк мәктәптә рәссам-биҙәүсе булып эшләгән, ҡул оҫтаһы Адик Африкан улының һәм эстетик матурлыҡты тоя белеүсе, фантазияға бай Гөлдәр Вәрис ҡыҙының шундай матур кафеһы булғанда, ҡаланыҡылар ары торһон, ти ауыл халҡы.\nБынан тыш, улар эш урындары ла булдырған. Ашнаҡсылар Альбина Шәрифуллина, Гөлнара Исмәғилева, Гөлнара Сафина кафеға килеүселәр ҡәнәғәт булһын өсөн тырышып эшләй. Хаҡтар ҙа бик үтемле: кеҫәңә ҡарап, менюның төрлөһөн һайларға була.\nИке ҡатлы бинала, кафе булдырылыуға ҡарамаҫтан, эш башлана ғына, тиһәң дә хата булмаҫ. Булдыҡлы, тәүәккәл хужаларҙың пландары ҙур: улар бинаның тышҡы яғын эшләргә, кафела айырым бүлмәләр булдырып, клиенттар һанын арттырырға ниәтләй. Хәйретдиновтар шулай уҡ ҡунаҡтарҙың уңайлыҡтары өсөн балаларға уйын бүлмәһе, икенсе ҡатта ҡунаҡхана эшләргә, бинаның тирә-яғын кәртәләп, гөл-сәскәгә күмергә уйлай. Былар барыһы ла эшләнер, әммә бөгөн иң уйландырғаны – йылылыҡ булдырыу. Лаҡлы тау-ташлы урында урынлашҡанға, газ тулыһынса үткәрелмәгән. Бинаны газ менән тәьмин итеү өсөн ҙур сығым талап ителә. Әлбиттә, район хакимиәте ярҙамы булмайынса был мәсьәләне эшҡыуарҙар үҙҙәре генә хәл итә алмағаны көн кеүек асыҡ.\nЯрты йылда танымаҫлыҡ булып үҙгәргән кафе – ауыл халҡының ҙур шатлығы. Уны асыу тантанаһында ауыл халҡы, иң изге теләктәрен еткереп:\n– Ауылыбыҙҙағы кафела туйҙар, юбилейҙар гөрләп үтер, сит яҡтарҙан ҡунаҡтар килер. Шулай уҡ беҙҙә мәктәп төҙөлөргә тора. Тимәк, тыуған төйәгебеҙ киләсәге өмөтлө, – тине.


Ҡыҙыл Тәре йәмғиәте йорто (Таганрог) — Башҡорт Википедияһы\n47°13′02″ с. ш. 38°55′41″ в. д.\nҠыҙыл Тәре йәмғиәте йорто (Таганрог)\nТөҙөлөшө ХIХ быуаттың икенсе яртыһы—ХIХ быуаттың икенсе яртыһы йылдар\nҠыҙыл Тәре йәмғиәте йорто— Таганрогтың үҙәк өлөшөндәге ике ҡатлы йорт. Таганрогтың архитектура ҡомартҡыһы. Хәҙерге ваҡытта унда 2-cе ҡала поликлиникаһы урынлашҡан.\n3 Бинаның арҙаҡлы хужалары\nБыл Таганрог ҡалаһының Грек урамындағы 104-се йорт, элекке 90-сы һәм 92-се йорттарҙы тоташтырып эшләнгән. Бина ХIХ быуаттың икенсе яртыһында грек коммерсанты Алексопуло аҡсаһына төҙөлгән.\n1817—1837 йылдарҙа сауҙагәр Захаровтың милке булһа, 1937—1887 йылдарҙа шулай уҡ саүҙагәр Аделаиде Алексопуло хужа була, 1890—1898 йылдарҙа Мальтиада Алексопулоға ҡала. Унан йортто Эпоминонд Алафузов һатып алған.\n1880 йылдарҙа бында 5-се запастағы артиллерия бригадаһының лазареты урынлаша.\nЙорт хужаһы Э. Н. Алафузов 1902 йылда йортто Таганрог Ҡыҙыл Тәре йәмғиәтенә амбулаторияға һәм дауаханаға бүләк итә. Ул бының өсөн 2-се дәрәжә Изге Анна ордены менән бүләкләнә. Дауахананы 1904 йылдың 14 майында изгеләндергәндәр.\nЭпоминонд Алафузов Таганрог Ҡыҙыл Тәре йәмғиәтенә нигеҙ һала. Йәмғиәттең тәүге ағзалары — Азов банкы рәйесе Теодор Геймандың, Дон алпауыты Марковтың ҡатындары.артиллерия офицеры Городецкая-Краснощекова, присяжный поверенный ҡатыны Анна Бесчинская һәм Павел Филевский. Баш табибы Владимир Шимановский була.\nXX быуаттың 20-cе йылдарында бинала беренсе үҙәк поликлиникаһы упынлаша. Һуңыраҡ бинаның төньяҡ-көнсығыш фасадында төкәтмә яңы корпус төҙөлә. Бөйөк Ватан һуғышынан һуң көньяҡ-көнсығыш фасадҡа кирбес төкәтмә өҫтәлә.\nXX быуаттың икенсе яртыһында бинала 3-cө ҡала дауаханаһының бүлексәһе эшләй, ул 2003 йылда һаулыҡ һаҡлау муниципаль "2-се ҡала поликлиникаһы " учреждениеһына әүерелә.\nХәҙерге ваҡытта йорт Таганрог ҡалаһы архитектура ҡомартҡылары реестрына индерелгән.\n«Ҡыҙыл Тәре» йәмғиәтенең ике ҡатлы йорто кирбестән классицизм стилендә төҙөлгән. Фасадтан алға сығып торған өсмөйөшлө фронтонлы портикты дорик колонналар күтәреп торалар. Бинаның кәрнизе дентикулалар менән биҙәлгән. Өй алдында колонналы көмбәҙле ҡапҡа. Бөйөк Ватан һуғышынан һуң йорттоң алды өлөшләтә яңынан һалынған, уның ике яғына төкәтмә эшләнгән. Хәҙер, йортҡа өҫтән ҡараһаң, ул һаплы сүкешкә оҡшап тора.\nХХ быуат башында бинаға ҙур балконлы 2 ҡатлы кирбес йорт терәтеп һалғандар.\nБинаның арҙаҡлы хужалары[үҙгәртергә | вики-тексты үҙгәртергә]\nҠаланың почётлы гражданы Мальтиад Алексопуло.\nХәҙерге ваҡытта йорт ремонтланған, тышҡы яҡтан ҡыҙыл буяу менән булған, колонналары — аҡ буяулы, йорт ҡапҡаһы һүтелгән, ишек алдындағы йорт төҙөлөп бөткән.\nИсторическая справка о здании городской поликлиники № 2\nПамятники архитектуры Таганрога на старых открытках и фотографиях\nМБУЗ «Городская поликлиника № 2» г. Таганрог\nhttps://ba.wikipedia.org/w/index.php?title=Ҡыҙыл_Тәре_йәмғиәте_йорто_(Таганрог)&oldid=906078 ҡабул ителгән


Ялан батырҙары һынатмай » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Ялан батырҙары һынатмай\nЯлан батырҙары һынатмай 24.05.2017 // Эшҡыуар\nБыйыл ҡыш ҡар күп яуҙы, шуға ла ауыл эшсәндәре етерлек күләмдә дымланған ерҙә иген шаулап үҫер, көҙөн уңыш мул һәм тос булыр тип өмөтләнә. Етмәһә, сәсеү эштәре башланыуға тәбиғәт үҙенең йылы ямғыры менән ялан-ҡырҙарҙы, киләһе уңышҡа нигеҙ һалынған баҫыуҙарҙы тағы бер ҡат туйындырҙы. Бөгөн республика хужалыҡтарында һабан эштәренең ҡыҙған мәле, күп урындарҙа сәсеү тамамланыуға ла бара. Краснокама районы игенселәре лә йылдағыса, миҙгел эштәренә бөтөн көсөн һалып, ихлас тотонған.\n– Хужалыҡтарҙа барлыҡ техникаға ремонт ваҡытында үткәрелде, орлоҡ та етерлек күләмдә хәстәрләнде, – ти район хакимиәте башлығының ауыл хужалығы буйынса беренсе урынбаҫары Динис Хәмис улы Биков. – Һабанға ҙур ихласлыҡ менән дәррәү тотондо уңғандарыбыҙ. Әле баҫыуҙарҙа көноҙоно эш тынмай. Тәбиғәт тә хеҙмәткә ҡеүәт-дәрт өҫтәгәндәй, сағыу көндәре менән ҡыуандыра, йылы ямғырҙарын да йәлләмәй.\nЫсынлап та, ауыл эшсәндәренең кәйефе күтәренке. Киләһе уңышҡа нигеҙ һалыу өсөн бар тырышлығын һала улар. Төбәктең алдынғы хужалыҡтарынан һаналған “Мир” ауыл хужалығы кооперативы баҫыуҙарында ҡыҙыу осор: игенселәр һоло, арпа, борсаҡ, бойҙай сәсеүҙе теүәлләп, бөгөн кукуруз, судан үләне сәсеү менән мәшғүл.\nХужалыҡтың биш меңдән ашыу гектар һөрөнтө ере бар. Быйылғы баҫыу эштәренә дүрт агрегат йәлеп ителгән. Техника паркына иртә яҙҙан уҡ әҙерлек үткәрелгән, шуға әле бер ниндәй тотҡарлыҡтар һиҙелмәй, һәр береһе төҙөк. Парк йыл һайын Рәсәйҙә етештерелгән ҡеүәтле һәм заманса машиналар менән яңыртыла. Мәҫәлән, һуңғы өс йылда йәмғиәт ун миллион һумлыҡ техникаға эйә булған. Был кәмендә ете-һигеҙ яңы трактор, башҡа ауыл хужалығы инвентары тигән һүҙ. Әле “Агратор” тип аталған сәсеү агрегаты һатып алғандар, уның хаҡы 1,2 миллион һум. Шуныһы мөһим: иҫкергән трактор-машиналарҙы, агрегаттарҙы кәрәге сыҡҡан тип ташлап ҡуймайҙар, киреһенсә, ремонтлап, яңынан эшкә ҡушалар.\n– Яңыһы янына ярап ҡала ул. Һәр нәмәнең ҡәҙерен белергә кәрәк, – ти хужалыҡ рәйесе Геннадий Баймырҙин. – Беҙҙе ашатҡан да, эшле иткән дә шул техника бит.\nБаҫыу батырҙары көнөнә ике тапҡыр йылы аш менән тәьмин ителгән. Яғыулыҡ-майлау материалдарына ҡытлыҡ юҡ. Бынан тыш, минераль ашламалар ҙа тейешле күләмдә әҙерләнгән. Сифатлы орлоҡ мәсьәләһе лә киҫкен тормай. Үҙҙәренән артып ҡалғанын һатып, йәмғиәт ҡаҙнаһын бер аҙ аҡса менән байытҡандар.\n– Һауа шарттары боҙолоп, агротехник талаптарға зыян килмәһә, һабан эштәрен тиҙ арала тамамларға ниәтләйбеҙ. Көс тә, дәрт тә етерлек үҙебеҙҙә, – ти көр күңелле ир-ат. Етәкселек сәсеүҙә уңғанлыҡ күрһәткән механизаторҙар Алексей Калиевты, Алексей Шәйҙуллинды, водитель Евгений Иҫәнбаевты һәр яҡлап маҡтап телгә алды.\nХужалыҡта алты ауылдан 45 кеше мәшғүл, хаҡлы ялға сыҡҡандарҙы алмаштырырлыҡ йәштәрҙең күплеге етәкселекте айырыуса һөйөндөрә. Шул уҡ ваҡытта пенсионерҙар ҙа дөйөм хеҙмәттән ситтә ҡалмай. Ҡыш, мәҫәлән, техниканы ремонтлауҙа ихлас ҡатнаша улар. Хеҙмәт хаҡы ваҡытында түләнгәс, етәкселек тарафынан иғтибар һәм ихтирам булғас, йәштәр һуңғы осорҙа ситкә китергә ашыҡмай. Шәхси ихатаһында мал аҫрағандар һалам, бесән менән бушлай тәьмин ителә, ашлыҡ та бүленә.\n– Баш агроном менән мин генә пенсия йәшендәбеҙ, хужалыҡта эшләүселәрҙең уртаса йәше 40-тан артмай, – ти Геннадий Баймырҙин. – Малсылыҡты күҙ уңында тотоп әйтәм. Әллә Себер яҡтарында түләмәй башланылар, һуңғы ваҡытта “оҙон аҡса” эҙләп сит тарафтарға китеүселәр туҡтаны. Ауылда ла хәҙер 15-17 мең һумдан ҡалмайҙар. Себерҙән ай аралаш эшләп, 40 мең һум менән ҡайтыусыларға ҡарағанда, ауылда үҙ йортоңда ғаилә менән йәшәп донъя көткәндәр бәхетлерәк түгелме?\nГеннадий Ямырҙа улы оҙаҡ йылдар рәйес булып эшләгәс, һәр ихатаның нисек йәшәүен, хеҙмәткәрҙәренең тын алышын яҡшы аңлай, тоя. Етәксе ауылдың социаль тормошо менән дә хәбәрҙар, ауыл хакимиәте менән яҡшы мөнәсәбәт булдырылған, һәр эште бергә теүәлләргә күнеккәндәр бында.\n“Мир” хужалығында 350 баш ҡара-сыбар тоҡомло һыйыр малы аҫрала, шуның 80-ен һауалар. Бер тоннанан ашыу әҙер продукцияны “Илешмолоко” һөт заводына оҙаталар. Көтөү йыл һайын тоҡомло йәш таналар менән тулылана, былтыр, мәҫәлән, 43 баш һатып алғандар. Әйткәндәй, яһалма ҡасырыу эше яҡшы ҡуйылған, Зинаида Тимербаева был эштә оҫталарҙан һанала. Бөгөн малдар йәйге лагерҙа тотола. Алдынғы малсылар Валентина Субботина, Андрей Иштубаев, зоотехник Олег Тимербаев малсылыҡ тармағын артабан да үҫтереү өсөн бар көсөн һала.\n– Халыҡ беҙҙә матур йәшәй. Шул ҡәҙәр тырыш, сәмсел үҙҙәре. Яңы йорт һалып сыҡҡандар йылдан-йыл арта бара, һәр ихатала — еңел автомобиль, трактор. Балаларҙың күбәйеүе айырыуса һөйөнөслө. Алмаш үҫә икән, ауыл да гөрләйәсәк, тимәк.\nҺәр саҡ алдынғы сафта килгән “Раздолье” ауыл хужалығы баҫыу-ҡырҙарында ла эш ҡайнай. Йәмғиәт етәксеһе Зәфил Нурлыев белдереүенсә, һәр йылдағыса яҙғы баҫыу эштәренә әҙерлек ҡыш дауамында барған, һәр техниканың торошо етди тикшереү үткән. Шулай уҡ элиталы орлоҡ та алдан хәстәрләнгән, минераль ашлама һатып алынған. Ауыл эшсәндәре төбәктә тәүгеләрҙән булып һабанға төшөп, әле байтаҡ эш башҡарып та өлгөргән. 2300 гектар тәшкил иткән һөрөнтө ерҙәр тәрбиәле, бер генә буш ятҡан баҫыуҙарҙы осратмаҫһың. Арыш баҫыуҙары ла матур ҡышлаған, ҡабаттан сәсмәйәсәктәр. Бөгөнгә ауыл эшсәндәре 100 гектарҙа һоло, 150 гектарҙа арпа, 600 гектарға яҡын майҙанда яҙғы бойҙай сәскән дә инде. Бынан тыш, кукуруз, бер йыллыҡ үләндәр, борсаҡ, арпа сәсеү бурысы тора.\n– Һәр минуттың, сәғәттең ҡәҙерен белергә тырышабыҙ, – ти йәмғиәт рәйесе Зәфил Миңлехан улы. – Егеттәр 10-15 көн эсендә эште теүәлләргә ниәтләй. Бындай уңғандар менән, һис шикһеҙ, барыһын да йырып сығырбыҙ.\nКооператив баҫыуҙарын заманса ауыл хужалығы техникаһы иңләй, ҡеүәтле йөк машиналары игенселәрҙе сифатлы орлоҡ менән тәьмин итә. Баҫыуҙар минераль ашлама менән байытылған. Етәкселек механизаторҙарҙың эше көйлө, тотҡарлыҡһыҙ барһын өсөн ҙур тырышлыҡ һала. Көнөнә ике тапҡыр йылы аш ҡаралған, ашнаҡсы Галина Иванованың ихлас күңелдән бешергән ризығын һәр кем яратып ашай. Хеҙмәт хаҡы ваҡытында түләнә. Әйткәндәй, дәртләндереү саралары ла бар, шуға ла игенселәр һөҙөмтәле һәм, иң мөһиме, сифатлы хеҙмәт өлгөһө күрһәтә. Һабан батырҙары Эрик Ильясов, Венер Ғәлиуллин, Ринат Сафиуллин, Альберт Әхмәдишин, Александр Беляев көндө төнгә ялғап, ялан-ҡырҙарҙан ҡайтып инмәй.\nМалсылыҡта, үҫемлекселектә өс ауылдан барлығы 30-ға яҡын кеше эшләй. Ҡыҙыу миҙгелдә уларҙың һаны бермә-бер арта икән. Хужалыҡҡа эш һорап мөрәжәғәт итеүселәр бар, әлбиттә. Уларҙың һәр береһен үҙҙәрендә ҡалдырырға тырыша етәкселек. Йәш ғаиләләргә ярҙам күрһәтелә, йорт төҙөргә теләүселәр ҙә иғтибарҙан ситтә ҡалмай. Кооператив киләсәктә ер участоктары алып, бер нисә йорт та төҙөп ултыртырға хыяллана. Ул осраҡта ауылды йәштәр ҙә ташлап китмәйәсәк. Ғөмүмән, йәштәр проблемаһы бында киҫкен тормай, ололарға алмаш етерлек. Белемле белгестәргә лә ҡытлыҡ һиҙелмәй хужалыҡта. Ферма мөдире Жанат Асырбаев – һәр кемдең яҡын кәңәшсеһе, яҡлаусыһы. Нәҡ уның бөтмөрлөгө һәм уңғанлығы арҡаһында йәмғиәт һөт етештереү буйынса төбәктә алдынғылар иҫәбендә.\n600-гә яҡын ҡара-сыбар тоҡомло һыйыр малы заманса йыһазландырылған фермала тотола, элекке кеүек ҡул көсө малсыларға әллә ни “тәтемәй”, сөнки һөт, һыу үткәргестәр бар, ҡеүәтле һыуытҡыстар урынлаштырылған, заманса ҡорамалдар ҡул көсөн алыштыра. Бында һөтсөлөк фермаларын яңыртыу дауам итә, ҡайһы бер урындарҙа биналарға ремонт талап ителә икән. Көтөү йыл һайын йәш таналар менән тулылана. Былтыр, мәҫәлән, Киров өлкәһенән 32 баш һатып алғандар. Әле 200 баш һыйырҙан бер мең тоннанан ашыу һөт һауылып, продукцияны көн һайын “Илешмолоко” һөт заводы ҡабул итә. Бөгөн йәмғиәт малдары йәйге йәйләүҙә тотола.\nКооперативтың тағы ла 20 баш йылҡы малы бар. Йәй шифалы ҡымыҙ етештереп, малсылыҡта һәм үҫемлекселектә тир түккәндәргә бирелә икән. Малсылар Элина һәм Эльвира Ирдубаевалар, Зинаида Петрова, Олег Дмитриев менән Андрей Яковлев хужалыҡ данын йыраҡтарға таратыусыларҙан һанала.\nБашҡортостандың атҡаҙанған ауыл хужалығы хеҙмәткәре, Халыҡтар дуҫлығы ордены кавалеры Рәзиф Миңнулла улы Гәрәев етәкселегендәге “Заря” хужалығы игенселәре лә бөгөн баҫыуҙарҙан ҡайтып инмәй. Биш меңгә яҡын гектарҙа улар һабан эштәрен алып бара. Баҫыуҙарҙа ҡеүәтле сәсеү агрегаттары эшләй. 400 гектарҙы биләгән арыш баҫыуҙары йәм-йәшел келәмдәй булып йәйрәп ята, тимәк, ҡышҡы һыуыҡтар уларға ҡамасау булмаған.\nЙәмғиәт игенселәре бер мең гектарҙан ашыу майҙанда бойҙай, бынан тыш кукуруз, техник культуралар сәскән дә инде. “Техниканың төҙөк һәм яңы булыуы баҫыу эштәрен тотҡарламай, – ти механизаторҙар, яңы техникаға һөйөнөп. – Беҙҙә яҙғы баҫыу эштәренә әҙерлек көҙҙән үк башлана, ҡыш та туҡтамай”. Әйткәндәй, һуңғы йылдарҙа кооператив 20 миллион һумлыҡ төрлө ауыл хужалығы техникаһы, машина, ҡорамалдар һатып алыуға өлгәшкән. Бынан тыш, һөтсөлөк фермаларына ремонт үткәргәндәр. Паркты яңыртыу эше бында бер ваҡытта ла туҡтамай.\nСифатлы орлоҡ, минераль ашламалар алдан хәстәрләнгән, яғыулыҡҡа ҡытлыҡ юҡ, ул көҙгө уңышты йыйып алыуға ла етә икән.\nБаш инженер Виктор Ғәзизов белдереүенсә, сәсеүҙә механизаторҙар Игорь Иленбаев, Альберт Әликәев, Михаил Михайлов менән Вадим Вәликәев ҙур ихласлыҡ күрһәтә. “Бындай егеттәрҙән эш ҡурҡып тора”, – ти ул шаяртып.\n“Заря” – районда көслө хужалыҡтарҙың береһе. Төрлө осор ниндәй генә һынау ҡуймаһын, был кооператив һәр саҡ алдынғылар рәтендә.\nЙәмғиәттең икенсе тармағы — малсылыҡ. Мең ярым баш һыйыр малы булһа, шуның 300-гә яҡыны һауыла. Өс меңгә яҡын һөттө көн һайын Стәрлетамаҡтың “Аллат” һөт заводына тапшыралар. Һатыуҙан килгән табыш фәҡәт эшселәргә хеҙмәт хаҡы түләүгә, ваҡ ремонт эштәренә тотонола икән. Тағы ла техника һатып алыуға ла китә был аҡса. Бөгөн ишле мал йәйге йәйләүҙә, “һәүкәштәрҙең шифалы үлән ашағандан һуң һөттәре артты”, ти һауынсылар. Малсылар Алевтина Николаева, Любовь Йәркәева, Марина Вәликәева, Вячеслав Степанов, Владислав Изибаев тармаҡты үҫтереүгә ҙур көс һала.\nБелемле белгестәр етерлек. Әммә йәмғиәт етәкселеге, йәштәрҙең аҙ булыуын һыҙыҡ өҫтөнә алып, уларҙың ҡаланы түгел, ә ауылды һайлауына өмөтләнә. Өлкәндәрҙе алмаштырырҙай быуын йәмғиәткә бик кәрәк, сөнки йәштәр кооперативтың киләсәге бит.


Эш бөтмәй » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Эш бөтмәй\nЭш бөтмәй 01.03.2012 // Баҡса\nБаҡса әлегә йоҡлай, ләкин баҡсасы түгел. Хужа кешегә эш етерлек: йәйгелеккә көрәк-тырмаһын, тәпкеһен, ботаҡ киҫеү өсөн ҡайсыһын — бөтәһен ҡарап ҡуйырға кәрәк.\nШулай уҡ минераль ашламалар әҙерләү өсөн дә ҡулай ваҡыт. Был саҡта магазиндарҙа сират әллә ни булмай, хаҡтар ҙа миҙгел ваҡытындағыса “тешләшмәй”. Тик ашламаларҙы балаларҙан алыҫыраҡ алып ҡуйыу, ҡоро, дым тартмаған урында һаҡлау мөһим.\nАшлама тигәндән, нәҡ ҡышҡы миҙгел ағас көлө йыйырға ҡулай. Юғиһә мейес, мунса мейесе аҫтын таҙартҡан һайын уны ҡайҙа ҡуйырға белмәгән саҡтар бар. Биҙрәләп төрлө ергә, бигерәк тә бер урынға, һибеүҙән бер файҙаһы ла юҡ. Һәр ҡайҙа сама тигән нәмә булырға тейеш. Әйткәндәй, ағас көлө ҡоротҡостарға ҡаршы көрәшкәндә лә ҡулланыла.\nБаҡсала һис эш бөтмәй. Әле булһа — кимереүселәр менән көрәшеү. Урманға яҡын урындарҙа алмағас, груша һымаҡ йомшаҡ ҡайырылы ағастарҙы ҡуяндар зарарлай. Һаҡлау өсөн баҡсасылар ағас тирәләй төрлө ҡурҡытҡыс нәмәләр элеп бөтә, тауыш сығарған буш консерва банкалары ҡуя. Нисек кенә булмаһын, ҡуяндарҙы ҡурҡытыу ысулдары күп. Ә бына икенсе кимереүселәр — сысҡандарға ҡаршы көрәшеүе ауыр. Улар ҡар аҫтынан йөрөй. Бигерәк тә аҙыҡ етмәй башлаһа. Күп һәүәҫкәрҙәр олон тирәләй ылыҫлы ағас ботаҡтары түшәй. Ләкин, былай иткәндә, күпме шыршы, ҡарағай тунарға кәрәк. Шуға ла башҡа ысул тәҡдим итәбеҙ. Иң ябайы — ҡарҙы тығыҙлау. Йәғни ағас тирәһен гелән тапап тороу, кәрәкһә, һыу һибеп туңдырыу. Ҡаты ҡарҙы сысҡан урап уҙа. Шунан һуң креолин һөртөлгән сепрәк элеү ҙә һөҙөмтәһен бирә. Ләкин ҡыш буйына креолин һөртөп тороу — үтә мәшәҡәтле, кеҫә яғына ла һуға. Шуға ла тәүге ысул отошлораҡ.\nМарт башында ҡар тығыҙлана. Был иһә икенсе мәшәҡәтте арттыра — ҡар менән бергә аҫтында ҡалған ботаҡтар ҙа бөгөлә, һына. Ҡарҙы йомшартыу, кәрәк урында алып ырғытыу ҙа мөһим. Шунан һуң ҡар баҫымы аҫтында йәш ағастар ҙа һына, бөгөлә. Һөҙөмтәлә ағас олоно кәкре, йәмһеҙ булып үҫә.\nҠыҫҡаһы, баҡса эшендә “ваҡ-төйәк” юҡ, һәр нәмә иғтибар, тырышлыҡ талап итә.


Эскелеккә ҡаршы ниндәй закон проекты һөҙөмтәлерәк эшләр ине? » "Йәшлек" гәзите\nГазета "Йәшлек" » Махсус бит » Проблема » Эскелеккә ҡаршы ниндәй закон проекты һөҙөмтәлерәк эшләр ине?\n– Кемдәрҙелер туҡтата, ләкин эскегә һабышҡандар теләһә ниндәй шыйыҡсаларҙы һатып алып эсә башлаясаҡ. Көмөшкә ҡыуыусыларға, шикле иҫерткес эсемлектәр һатыусы алыпһатарҙарға ҡатыраҡ закон кәрәк. Ауылдарҙа шуның менән генә кәсеп итеп, хатта бизнес яһап ятыусылар күп. 100 мең һум тирәһе штраф һалһаң, ул саҡта ла туҡтамаһа, иркенән мәхрүм итһәң, һөҙөмтә һәйбәт булыр ине.\nИлшат Зарипов, Өфө ҡалаһы:\n– Магазин кәштәләренән алыу бик ҡурҡыныс тамамланасаҡ! Халыҡ элекке кеүек өйҙәрендә көмөшкә һата башлаясаҡ. Әле гараждарҙа, киоскыларҙа һатылған бәләкәй шешәләрҙәге төрлө спиртлы шыйыҡса, арзан, ялған араҡыға һорау артасаҡ. Халыҡтың күпләп ағыуланыуын күҙаллайым. Бик тә булмаһа, нисектер һатыу ваҡытын ҡыҫҡартһындар, йәки ҡаланан ситтә урынлашҡан ҙур магазиндарҙа, әйтәйек, “Ашан”, “Лента” кеүектәрҙә генә һатһындар ине. Ә ауылдарға килгәндә, район үҙәгендә бер генә магазин булдырырға һәм тик шунда ғына һатырға. Был закон менән мәж килгәнсе “фанфориктар”ҙы тыйыу тураһында уйланһындар ине. Улар бит асыҡтан-асыҡ төрлө киоскыларҙа һатыла. Күпме кеше ағыулана.\n– Магазинда оҙон-оҙон сират торғанда һатыусыларҙың ҙур-ҙур йәшниктәрҙән һатып алыусы һораған маркаларҙы эҙләгәнен күҙ алдына килтерәм. Айырыуса эштән һуң, арып-талып, кешесә һөйләшергә лә хәл ҡалмағанда бер эскесе өсөн һатыусының, оҙон сиратты көттөрөп, араҡы эҙләүенән дә мәғәнәһеҙерәк күренеш булмаясаҡ. Бәлки, хөкүмәт тәмәке һәм иҫерткес эсемлектәр өсөн айырым магазиндар асыр? Сөнки араҡыны йәки шарапты айына бер тапҡыр ҙа алмаған ваҡыттарым була. шуға күрә улар кәштәлә торамы, әллә кәштә артындамы – миңә барыбер.\nГөлназ Ермакова, Мәсетле районы:\n– Эскелек – ул ауырыу. Йәшереп ҡуйып ҡына проблеманы хәл итеп булмай. Хаҡты арттырырға мөмкин, әлбиттә, тик унда-бында бер эскән кешенең уйланыуы мөмкин, әммә аңы томаланған ауырыуҙар был хаҡта уйлап та бирмәйәсәк. Наркотиктарҙың хаҡы ҡиммәт булһа ла, ҡулланалар бит. Эскелек менән дә шулай.\nМәликә Мортазина, Өфө ҡалаһы:\n– Дәүләт Думаһы депутаттарының был проектын хуплайым. Ләкин араҡыны кәштәләрҙән алыу ғына эскелекте туҡтатмауын тарихыбыҙ ағышында күрҙек бит инде. Был проблеманы аҡыл менән хәл итеү кәрәктер. Халыҡ көсләп түгел, аңлап, эсеүҙән туҡтарға тейеш. Ауылдарҙа мәсет асылыу ғына түгел, ошо дин йорттарында үрҙәге проблемалары булған кешеләр менән эшләү тәү урында булһын ине. Мәктәптәрҙә уҡытыусыларыбыҙ балалар, ата-әсәләр менән берлектә ошондайыраҡ темаларға слеттар үткәрһен.\nРәмил Көнсыуаҡов, Ауырғазы районы:\n– Иң көслө закон Ҡөрьән Кәримдә яҙылған. Шуның өсөн әллә нимәләр уйлап табырға түгел, ә мосолман ҡанундары буйынса йәшәргә кәрәк. Динебеҙҙә элек-электән хәмергә, тәмәкегә, ҡомарлы уйындарға кире ҡараш йәшәгән.\nГ. Ҡыуатова яҙып алды.\nСығыу ваҡыты 21-11-2014, 13:10 | Ҡаранылар: 2010\nЭскелеккә ҡаршы иң шәп ысул – эсмәү


Буласаҡ ил һаҡсылары\n“Ағиҙел” ял һәм һауыҡтырыу лагеры базаһында үҫмерҙәрҙе хәрби тормошҡа әҙерләү маҡсатын күҙаллаған хәрби йыйында быйыл район мәктәптәренән 25 10-сы синыф егете 13 майҙан 17 майға тиклем әрме тормошо үтте.\nМәктәптәрҙең ОБЖ уҡытыусылары – взвод командирҙары, тренерҙар етәкселегендә егеттәр тигеҙ итеп сафта йөрөү, граната ташлау, утлы ҡорал, радиацион, химик, биологик һаҡланыу саралары менән эш итеү, командующий менән һөйләшеү ҡағиҙәләрен өйрәнәләр, наряд төрҙәрен башҡаралар, физик нормативтар тапшыралар.\n- Быйылғы йыйында балалар һаны әҙерәк. Әлбиттә, элегерәк уҡыусылар күп ине. Ярыш сәме лә көслө булды. Егеттәр был мәктәптә күп нәмәгә өйрәнеп, дуҫлашып ҡайталар, артабан да аралашып торалар. Хеҙмәткә саҡырылғанда бер нисә егет бер хеҙмәт итеү урынына тура килеү осраҡтары ла бар.\nФизик әҙерлек буйынса начальник урынбаҫары Р. Йәмилев ГТО нормативтарын ҡабул итте. Егеттәр һынатманы. Хәрби күнекмәләрҙән һәм спорт ярыштарынан тыш, төрлө мәҙәни саралар ҙа ойошторолдо. Егеттәр өсөн “Мәсем” үҫмерҙәр клубы төрлө уйын-конкурстар үткәрҙе. Шулай уҡ район мәҙәниәт һарайы хеҙмәткәрҙәре концерт күрһәтте. “Урал” ФОК-ына бассейнға ла барҙылар. Хәрби йыйынды ябыу тантанаһында күрһәткестәре буйынса иң яҡшы әҙерлекле тип табылғандарға грамоталар биреү ҡаралған, шулай уҡ иң яҡшы хеҙмәткә саҡырылыусыны ла билдәләйәсәкбеҙ, - тине хәрби йыйын начальнигы Айрат Сәлихов.\nБиш көн дауамында иртәнән кискә тиклем хәрби хеҙмәт тормошоноң нигеҙҙәрен өйрәнгән уҡыусылар өсөн хәрби йыйын бик яҡшы мәктәп. Бында балалар тәртипкә, тиҙ ҡарар ҡабул итергә, теоретик белемдәрен практикала ҡулланырға өйрәнә. Уҡыусылар ил һаҡсыһы булыуҙың еңел бурыс түгел, әммә мөһим икәнлеген аңлайҙар.


«Киске Өфө» гәзитенең сайты - №9, 4 - 10 март, 2017 - Информационные страницы\n№9, 4 - 10 март, 2017\nҺай, ҡатын-ҡыҙ, ҡатын-ҡыҙ -\nЙөрәктәрҙә баҙлар ҡуҙ,\nТабайым һуң ҡайҙан һүҙ -\nҺеҙҙе маҡтар матур һүҙ,\nҺеҙҙе данлап йырлар һүҙ,\nИл алдында ҙурлар һүҙ.\nВай, ҡатын-ҡыҙ, ҡатын-ҡыҙ -\nБәпәй саҡта бәпкә-ҡыҙ,\nБалдай татлы наҙлы ҡыҙ,\nБуй еткәстен - аҡҡош-ҡыҙ,\nНескә билле миләш-ҡыҙ -\nЭй, ҡатын-ҡыҙ, ҡатын-ҡыҙ -\nТүл йыйнаһын буйығыҙ -\nБәпестә булһын уйығыҙ,\nАлтын улдар тыуҙырып,\nГүзәл ҡыҙҙар үҫтереп,\nИл инәһе булығыҙ!\nИР ҠАЙҒЫҺЫ ИТӘКТӘМЕ? ТИК САЛБАРҘЫҢ ИТӘГЕ ЮҠ БИТ ӘЛЕ, ҠЫҘҘАР!\nМеңәрләгән ҡараштар төбәлгән ерҙәргә ниндәй сирҙәр йоғорон күҙ алдына килтереүе генә ҡыйын. Ҡыҙ-ҡатындың биле, бауыры, бөйөрө ауыртыуын, иртә ҡартайыуын нәҡ салбар кейеп йөрөүгә бәйләп аңлаталар ҙа инде.\nРӘМИ ЙӘШӘЙ ИКӘН...\nОшо көндәрҙә Рәми Ғарипов исемендәге 1-се Башҡорт республика гимназия-интернатында Башҡортостандың халыҡ шағиры, Салауат Юлаев исемендәге дәүләт премияһы лауреаты Рәми Ғариповтың тыуыуына 85 йыл тулыуға "Ғарипов уҡыуҙары" төбәк-ара фәнни-ғәмәли конференцияһы уҙғарылды.\nМИЛЛИ ҮҘАҢ ҒАИЛӘЛӘ ТӘРБИӘЛӘНӘ\nҠыҙҙары тыуғас, ҡыҙым олатаһы тәжрибәһенән сығып, уны башҡортса өйрәтә башланы. Әйшәгә 4 ай ғына, ә ул уға башҡортса шиғырҙар уҡый ине. Шул бәләкәй баланың башҡорт теленең моңона шатланыуын күрһәгеҙ икән!\nҠАТЫНҒА БУЛМАЙМЫ ЯРАП? ТҮБӘНДӘГЕ ШАРТТАРҘЫ ҮТӘП ҠАРА, УЛАЙҺА...\nБатыр ир-егеткә ҡыҙҙар үҙҙәре һырығып-һылашып барғас, улар ҡайһыһын хуш күрә, шуныһына тота ла өйләнә. Тик шуныһы: Хоҙай бар ир-атҡа ла батырлыҡты бер тигеҙ итеп бүлеп бирмәгән шул.\nҠУПШЫЛЫҠТЫ ҮҘ ИТКӘНДӘР МАТУРЛЫҠ МӘҘӘНИӘТЕНӘ ЙӨҘӨН БОРА\nҠыҙҙарымды ла шуға өйрәтәм. Иң башта ғаиләгеҙгә, ирегеҙгә, балаларығыҙға булығыҙ, унан һуң ғына яратҡан эшегеҙ менән шөғөлләнегеҙ, тим. Кеше, ғөмүмән, үҙенә оҡшаған эште генә башҡарырға тейеш.\n"ИНСЕБИКӘ СИНДРОМЫ" БӘРӘКӘТКӘ ЛӘ, ҺӘЛӘКӘТКӘ ЛӘ АЛЫП КИЛӘ\nӘгәр ҙә иренән көслөрәк булған ҡатын уға: "Һин - булдыҡһыҙ, ҡулыңдан бер нәмә лә килмәй!" - тип әйтә икән, ошо хәл ирҙең йәшәү программаһына әүерелә лә ҡуя.\nйолаңдан йүн тап!\nАҒИНӘЙҘӘРҘЕҢ САУАПЛЫ ЭШТӘРЕ, ИЗГЕ ҠАНАТЛЫ ҺҮҘҘӘРЕ\nХалҡыбыҙ йолаларын тергеҙеүҙе тәүге маҡсат итеп алып, тап Баймаҡ ағинәйҙәре "Өләсәйем һандығы" тигән акция уйлап сығарғайны. Бына нисәмә йыл инде ошо акцияны райондың бар ауылдарында ҡабат-ҡабат үткәрәбеҙ.